Pendaftaran parti politik seharusnya diuruskan SPR, bukan RoS

Parti Pejuang dan Muda ditolak pendaftarannya. Perkara ini berlaku di bawah kerajaan Perikatan Nasional (PN) pimpinan Bersatu.Ironinya ialah pemimpin-pemimpin Pejuang dan Muda adalah dahulunya dari Bersatu.Maka tidaklah diketahui apakah langkah selanjutnya bagi Pejuang dan Muda untuk menghadapi Pilihan Raya Umum ke-15 (PRU15) yang semakin hampir.Sementara Bersatu pula pernah mengalami nasib yang sama di tangan kerajaan Barisan Nasional (BN).Mula-mula lambangnya kena pinda. Kemudian dilarang daripada menggunakan kependekan Bersatu.Akhirnya ia langsung tidak dibenarkan menyertai PRU14. Terpaksalah mereka menggunakan tiket PKR.Bersatu dan Pakatan Harapan (PH) hanya dapat didaftarkan selepas mereka menang pilihan raya dan menjadi kerajaan.Antara perkara dalam semangat Malaysia Baru ketika kerajaan PH ditubuhkan pada tahun 2018 adalah untuk mengamalkan demokrasi yang terkandung dalam Perlembagaan Persekutuan.Sama ada DAP yang sering menyebut mengenai demokrasi atau PKR dengan laungan Reformasi, PH bersepakat bahawa amalan menyekat atau menyukarkan penubuhan parti politik atau gabungan semasa pentadbiran BN wajar dihentikan.Kebebasan bagi menubuhkan parti politik adalah perkara asas dalam negara yang mengamalkan demokrasi berparlimen pelbagai parti.Pendaftaran parti politikAdalah suatu yang bercanggah apabila pilihan raya diadakan tetapi parti politik dipersulitkan untuk ditubuhkan.Antara usaha untuk itu ialah meletakkan pendaftaran parti politik di bawah Suruhanjaya Pilihan Raya (SPR) dan bukannya Jabatan Pendaftaran Pertubuhan (RoS) dan Kementerian Dalam Negeri (KDN).Ini kerana walaupun parti politik adalah pertubuhan tetapi ia berbeza dengan yang lain.Parti politik mempunyai kedudukan yang mana mereka boleh menyertai pilihan raya dan selanjutnya menjadi kerajaan apabila dipilih rakyat.Jadi meletakkan pendaftaran parti politiik di bawah SPR merupakan langkah adil dan banyak negara mengamalkannya.Sementara di bawah RoS, ia tertakluk pada kuasa menteri dalam negeri dari kerajaan memerintah, yang mempunyai kepentingan politik dalam pilihan raya.Bagi sebuah kerajaan yang mahu mengekalkan semua kuasa warisan daripada pentadbiran terdahulu tentulah tidak mahu mengubah sistem sedia ada.Ini kerana pada masa-masa akan datang, atas kepentingan politik kepartian, mungkin kerajaan boleh menggunakan kuasa itu untuk menghalang parti baru yang akan mencabarnya.Tetapi bagi kerajaan yang memikirkan kepentingan jangka panjang rakyat dan negara, maka ia akan berusaha supaya wujud kebebasan menubuhkan parti politik.Lebih-lebih lagi kalau ia memegang prinsip bahawa demokrasi politik adalah sistem terbaik bagi manusia.Itulah yang dilakukan oleh kerajaan PH.Sebuah badan petugas di Jabatan Perdana Menteri yang dipengerusikan oleh bekas pengerusi SPR ditubuhkan untuk membuat perakuan bagi menjadikan sistem pilihan raya lebih adil dan berimbang.Penulis juga pernah diajak untuk sesi sumbang saran. Antara perkara yang dicadangkan adalah soal pendaftaran parti politik itu.Semua cadangan ini tinggal menjadi sejarah apabila kerajaan PH tumbang.Tentunya kerajaan PN tidak berminat untuk membuat sebarang pembaharuan yang boleh menghakiskan kuasanya.PN yang terdiri daripada Bersatu dan PAS tentu mudah untuk didaftarkan.Sementara Muafakat Nasional (MN) yang terdiri daripada Umno dan PAS dilaporkan tidak dapat didaftarkan kerana nama itu sudah diambil.Ditambah pula ada kalangan dari Umno yang tidak mahu MN didaftarkan.Ironinya, semasa kerajaan PH, perubahan bagi hal-hal pilihan raya termasuk soal kemudahan pendaftaran parti politik digerakkan juga oleh Perdana Menteri Dr Mahathir Mohamad.Parti politik yang terdaftar semasa pentadbiran kerajaan PH ialah Parti Perkasa Bumiputera Malaysia atau Putra yang diasaskan oleh Ibrahim Ali.‘Pusingan pertama’ Mahathir perdana menteriTetapi semasa Mahathir menjadi perdana menteri keempat, beliau meneruskan amalan politik Hussein Onn dalam soal pendaftaran parti politik.Ketika PAS berpecah yang melahirkan Barisan Jemaah Islamiah Se-Malaysia atau Berjasa, ia dapat didaftarkan dengan segera untuk menyertai pilihan raya negeri Kelantan.Pakatan Berjasa dan Umno berjaya mengalahkan PAS di negeri itu. Berjasa kemudian menggantikan PAS sebagai komponen BN.Pada masa Mahathir, PAS sekali lagi berpecah yang melahirkan Hizbul Muslimin atau Hamim.Parti ini juga mudah didaftarkan dan diterima masuk sebagai komponen BN.Tetapi sebelum itu ada satu parti oleh anak muda yang baru pulang dari pengajian luar negara yang cuba mendaftar d Parti Negara Islam Malaysia. Ia ditolak pendaftarannya.Penulis pernah melihat draf perlembagaannya yang diilhamkan daripada Parti Republik Islam Iran.Tentulah ia tidak menepati Perlembagaan Malaysia.Aktivis parti itu kemudian bertanding sebagai calon bebas. Ada antara mereka kemudiannya menyertai PAS dan kini bersama Amanah.Tetapi perkembangan besar yang berlaku pada masa Mahathir adalah apabila Umno diisytiharkan tidak sah oleh mahkamah.Langkah awal untuk memulihkan Umno dilakukan oleh Tengku Razaleigh Hamzah yang cuba mendaftar Umno Malaysia.Permohonannya ditolak. Sebaliknya, parti yang diusahakan oleh Mahathir iaitu Umno Baru diterima. Namun parti Razaleigh, Parti Melayu Semangat 46 diluluskan pendaftarannya.Semangat 46 dapat menubuhkan dua pakatan yang membolehkan PAS dan DAP bekerjasama iaitu Angkatan Perpaduan Ummah dan Gagasan Rakyat.Kedua-duanya tidak dapat didaftarkan. Ketika itu dilaporkan bahawa untuk mendaftar sesuatu pakatan, ia mesti mempunyai bilangan komponen tertentu. Hanya BN yang layak.Maka dalam 30 tahun lalu, adalah menjadi suatu kebiasaan bahawa lebih mudah dan segera bagi sesiapa yang mahu menubuhkan parti politik untuk mencari parti politik terdaftar tetapi tidak aktif untuk diambil alih dan digerakkan.Ini bermakna bukanlah parti politik langsung tidak boleh ditubuhkan.Kalau tidak, masakan wujudnya parti-parti politik yang tidak aktif dan tidak dikenali ini.Ia hanya dikenali apabila diketahui bahawa ia diambil alih oleh sekumpulan aktivis yang gagal untuk mendaftar parti mereka sendiri.Bagaimanapun, Parti Ikatan Bangsa Malaysia yang diasaskan oleh Kadir Sheikh Fadzir mudah didaftar.Parti ini berpakat dengan PAS melalui Gagasan Sejahtera. Pakatan ini bagaimanpun tidak pernah didaftarkan.DAP didaftarkan pada tahun 1966 iaitu setahun selepas ia ditubuhkan.Pada zaman Tunku Andul Rahman, parti politik boleh ditubuhkan bila ikut syarat pentadbiran.Tidak perlulah mengambil alih parti yang tidak aktif.Tetapi ketika Parti Keadilan Nasional (PKN) ditubuhkan pada tahun 1999, bagi menyegerakan urusan, mereka terus mengambil alih Ikatan Masyarakat Islam Malaysia.Parti ini ditubuhkan pada tahun 1990 daripada pecahan Hamim.Kedua-dua Hamim dan Berjasa tidak menyertai BN setelah Umno Baru dtubuhkan. Sebaliknya mereka menyertai Angkatan Perpaduan Ummah.Dalam pilihan raya umum 1999, PKN, Parti Rakyat Malaysia, PAS dan DAP berpakat dalam Barisan Alternatif.Pakatan ini tidak pernah didaftarkan. Begitu juga dengan Pakatan Rakyat yang dianggotai oleh PKR, PAS dan DAP.Amanah juga perlu mengambil alih parti tidak aktif untuk bergerak.Ia mengambil alih Parti Pekerja-pekerja Malaysia.Usaha awalnya untuk mendaftar Parti Progresif Islam juga gagal.Tetapi perjuangan panjang bagi mendapatkan pendaftaran dialami oleh Parti Sosialis Malaysia (PSM).Ia memakan masa 10 tahun berjuang di mahkamah sebelum akhirnya diluluskan pendaftarannya pada tahun 2008, iaitu selepas PSM mempunyai ahli Parlimen dan ahli Dewan Undangan Negeri yang dimenangi melalui tiket PKR.Parti-parti politik tidak wajar melalui kesusahan yang tidak perlu ini.Dalam demokrasi, penubuhan parti politik wajar dimudahkan, bukan disulitkan.Akhirnya terpulang pada rakyat hendak menyokong atau tidak.


Polis siasat kehilangan pendawaian sistem amaran banjir di Gemas

Polis sedang menyiasat berhubung kehilangan pendawaian sistem siren amaran banjir dalam kotak siren yang berada di kolam takungan Jabatan Pengairan dan Saliran (JPS) di Taman Sungai Gemas.Ketua Polis Daerah Tampin Anuwal Ab Wahab berkata pihaknya segera ke lokasi berkenaan selepas menerima laporan daripada seorang kakitangan JPS pada 1.44 tengah hari semalam.“Pemeriksaan lelaki berkenaan kira-kira sejam sebelum itu mendapati terdapat kesan umpil di kotak siren dan di pintu pagar masuk ke kolam tadahan tersebut selain mengesyaki pendawaian kotak dan beberapa barangan dicuri dengan kerugian dianggarkan sebanyak RM1,000.“Lokasi siren itu juga berada berhampiran Sungai Gemas dan kawasan perumahan Taman Sungai Gemas. Tempat kejadian mempunyai pagar di sekelilingnya dan didapati terdapat kesan pagar dirosakkan ” katanya dalam sebuah kenyataan.Beliau berkata stesen amaran banjir yang dibina sejak 15 tahun lalu itu tidak dilengkapi apa-apa penggera atau kamera litar tertutup namun berada dalam keadaan baik dengan kali terakhir diselenggara pada 8 Disember tahun lepas.Kes disiasat mengikut Seksyen 379 Kanun Keseksaan kerana mencuri.


Satu lagi varian baru Covid-19 dikesan di UK

Satu lagi varian Covid-19 (B.1.525) dikesan di United Kingdom (UK), serta 10 negara lain, termasuk Amerika Syarikat (AS) lapor Agensi Berita Sputnik.Menurut penyelidik University of Edinburgh dalam satu laporan pada Isnin, strain baru telah ditemui melalui pengesanan genom di 11 negara: UK, Nigeria, Denmark, AS, Perancis, Belgium, Sepanyol, Kanada, Australia, Ghana, dan Jordan.Denmark mencatatkan jumlah kes tertinggi B.1.525 sebanyak 35 kes, diikuti UK 33 kes, Nigeria 12 kes dan AS 10 kes manakala Perancis setakat ini melaporkan lima kes.Rantaian terawal strain baru Covid-19 itu dikesan pada Disember 2020 dengan kes pertama muncul di UK dan Nigeria.Varian baru itu dilihat menyamai jenis Afrika Selatan dan Brazil dan lebih berdaya tahan terhadap antibodi.


Nafas dilantik pemborong tunggal bekalkan benih padi kepada pesawah

Kementerian Pertanian dan Industri Asas Tani melantik Pertubuhan Peladang Kebangsaan (Nafas) sebagai pemborong tunggal di bawah Program Insentif Benih Padi Sah bagi membuat pembekalan terus kepada pesawah di seluruh negara.Menterinya, Ronald Kiandee berkata mekanisme ini dilaksanakan yang dilihat dapat menyelesaikan permasalahan manipulasi dan eksploitasi daripada pihak yang tidak bertanggungjawab dalam pembekalan benih padi sah.“Kerajaan telah memperkenalkan Kaedah Pemutuan Sebenar melalui prosedur operasi standard (SOP) yang telah dibangunkan oleh Kementerian dengan kerjasama Sirim. SOP ini adalah bagi memastikan padi yang dijual adalah padi bersih dan berkualiti serta dapat memastikan Kerajaan tidak membayar Subsidi Harga Padi berdasarkan padi kasar yang mengandungi segala komponen yang tidak diingini.“Dan sekaligus mengelakkan ketirisan pembayaran subsidi Kerajaan. Semua kilang padi termasuk Bernas dan swasta perlu melaksanakan pemutuan padi berdasarkan SOP ini,” katanya ketika menggulung perbahasan Belanjawan 2021 peringkat dasar di Dewan Rakyat, hari ini.Walaupun terdapat pengurangan bagi peruntukan mengurus, Ronald memberitahu pihaknya akan terus memainkan peranan penting dalam melaksanakan Belanjawan 2021 dengan efektif bagi memastikan sektor agromakanan terus positif di setiap peringkat rantaian makanan.Beliau memberi jaminan peruntukan yang diluluskan kementeriannya mencukupi bagi tujuan pelaksanaan projek pembangunan sedia ada dan baru.“Dengan jumlah peruntukan berjumlah RM1.57 bilion, pihaknya juga akan meneruskan bantuan, insentif dan subsidi kepada semua pihak berkepentingan (stakesholders) seperti petani, pesawah, nelayan dan penternak pada tahun hadapan. Subsidi dan Insentif Tanaman Padi berjumlah RM960 juta termasuk Skim Subsidi Baja dan Racun Padi Bukit atau Huma iaitu RM40 juta dan Subsidi Harga Padi, RM570 juta kepada pesawah bagi musim penanaman tahun hadapan di seluruh negara tetap diteruskan.“Dalam usaha meningkatkan taraf ekonomi pesawah. Keseluruhan subsidi dan insentif bagi sektor padi ini akan memanfaatkan 300,000 pesawah di seluruh negara. Untuk makluman Ahli Yang Berhormat juga, kadar bantuan Elaun Sara Hidup Nelayan (ESHN) telah ditingkatkan kepada RM300 melalui Belanjawan 2021 yang akan memanfaatkan 40,000 nelayan.“Pada masa yang sama, insentif dan subsidi lain masih terus diberikan kepada masyarakat nelayan seperti Insentif Hasil Tangkapan Ikan, Subsidi Minyak Diesel dan Petrol dan Tabung Bencana Alam dan Kebajikan Nelayan.“ESHN ini adalah sebahagian daripada Peruntukan Mengurus (OE), bukannya melibatkan dana bagi membina jeti seperti yang dinyatakan oleh Yang Berhormat Port Dickson.”


Kita adalah benteng terakhir

Antara duit dan kesihatan, yang manakah lebih utama?Sakit dalam keadaan poket masih berduit, atau sakit dalam keadaan poket tidak berduit, yang manakah lebih selesa dan memudahkan rakyat dan kerajaan?Hakikatnya, ramai dalam kalangan rakyat Malaysia tersepit antara duit dan kesihatan di tengah-tengah wabak Covid-19.Golongan yang mempunyai duit simpanan di dalam menghadapi Covid-19 sangat kurang berbanding mereka yang tiada duit.Kini kita tidak berada lagi di dalam lingkungan 3,000 jangkitan sehari.Kita sudah memasuki fasa 5,000 jangkitan sehari.Kenyataan menteri besar Selangor yang menyatakan kenaikan itu disebabkan ada pihak yang lewat menghantar data Covid-19 sebenarnya lebih membimbangkan.Apakah ini bermaksud sebenarnya kita sudah memasuki fasa 5,000 jangkitan sehari jauh lebih awal daripada apa yang dilaporkan?Apakah sekarang angka sebenarnya lebih tinggi? Tiada siapa yang tahu.Yang pasti, kebanyakan rakyat Malaysia sebenarnya sudah lali dan tidak kisah.Jika rakyat Malaysia mengambil kisah, meskipun kerajaan membenarkan pasar malam dibuka, tidak ramai yang akan mengunjunginya.Jika rakyat Malaysia ada mengambil kisah, biarpun pusat beli-belah dibuka, rakyat akan cuba menghindarinya.Jika rakyat Malaysia ada mengambil kisah, mereka tidak akan sewenang-wenangnya keluar rumah biarpun kerajaan membenarkannya.Jika rakyat Malaysia ada mengambil kisah, mereka akan menghindari berjumpa dengan orang tua mereka pada waktu ini meskipun mereka hanya terpisah sebelah rumah.Sepatutnya pada hari ini, tidak timbul soalan sama ada kerajaan perlu menentukan apa yang boleh dan apa yang tidak boleh.Jika rakyat sayangkan kesihatan, rakyat sudah tahu apa yang perlu dibuat walaupun mereka terpaksa pergi ke pejabat, ke sekolah, ke universiti ataupun ke mana-mana kerana tanggungjawab mereka.Rakyat sepatutnya sudah tahu cara untuk melindungi diri sambil melaksanakan tugas demi kelangsungan pendapatan.Pekerja syarikat, pelajar dan tenaga pengajar sekolah dan universiti juga sepatutnya sudah masak dengan tanggungjawab masing-masing di dalam perang memerangi wabak Covid-19 ini.Antaranya ialah sikap berterus-terang dengan kesihatan diri sendiri. Jika demam, wajib duduk di rumah.Jika sendiri mendapati pernah rapat dengan kenalan yang terkena Covid-19, ambil tindakan untuk mengkuarantin diri atau pergi membuat ujian.Elakkan mengambil risiko dengan tidak mengamalkan penjarakan sosial dan tidak memakai pelitup muka.Denda lebih tinggi atau sebagainya sebenarnya hanyalah dibuat dengan harapan rakyat dapat berdisiplin dan istiqamah dengan SOP.Sekiranya rakyat gagal mengambil tanggungjawab masing-masing untuk menjaga kesihatan ketika memastikan kelangsungan pendapatan terus berjalan, segala usaha hanya akan sia-sia.Kita sendiri adalah benteng terakhir melawan Covid-19.Bukan kerajaan, bukan bos kita dan juga bukan ahli keluarga kita.Semuanya bermula dengan kita.Apabila kita dapat jaga badan sendiri, barulah dapat “kita jaga kita”.Jika sebilangan kita sendiri tidak menjaga benteng ini, maka Covid-19 akan terus berleluasa.


220 ahli Parlimen perlu kemuka calon PM dalam surat kepada Agong

Speaker Dewan Rakyat Azhar Azizan Harun berkata setiap ahli Parlimen perlu menghantar nama calon perdana menteri pilihan mereka ke Istana Negara sebelum pukul 4.00 petang esok.“Saya dengan ini memberi notis kepada Yang Berhormat (YB) supaya menyerahkan satu surat akuan yang menyatakan dengan terang dan jelas seorang ahli Dewan Rakyat yang diberikan kepercayaan oleh YB untuk menjadi perdana menteri Malaysia yang ke-9.“Surat akuan yang berhormat hendaklah diserahkan kepada pihak Istana Negara selewat-lewatnya pada rabu 18 Ogos sebelum jam 4 petang,” katanya dalam sebuah kenyataan hari ini.Dalam pada itu Azhar turut memberikan garis panduan dengan beberapa butiran termasuk pengenalan diri, memberikan nama seorang ahli Dewan Rakyat sebagai calon dan pengakuan yang terang, jelas dan tanpa syarat.Menurutnya, surat akuan yang tidak mematuhi garis panduan yang diberikan dan lewat diterima tidak akan diambil kira.Hari ini, Sultan Abdullah Sultan Ahmad Shah akan memulakan pencarian perdana menteri baru yang pada hemat baginda mempunyai sokongan majoriti ahli Dewan Rakyat.Ia adalah susulan peletakan jawatan oleh Muhyiddin Yassin sebagai perdana menteri semalam sekali gus menjadikan beliau sebagai perdana menteri sementara sebelum lantikan perdana menteri baru berlaku.Azhar dalam kenyataan hari ini turut memperingatkan semua ahli Dewan Rakyat untuk menjaga kerahsiaan surat akuan yang diserahkan mereka kepada istana.“Ahli-ahli YB diperingatkan untuk menjaga kerahsiaan surat akuan tersebut sehingga Yang di-Perutan Agong membuat keputusan.”


Pantau tahap kesihatan selepas terima dos penggalak, kata pakar

Penerima dos penggalak vaksin Covid-19 perlu peka dengan perubahan kesihatan diri dalam tempoh dua hingga tiga hari selepas vaksinasi dan sekiranya mengalami kesan sampingan berlanjutan melebihi tiga hari, disarankan berjumpa doktor dengan kadar segera.Perunding Hematologi Hospital Ampang Dr Veena Selvaratnam berkata antara kesan sampingan yang perlu diberi perhatian sekiranya dialami lebih daripada tiga hari ialah demam, sakit kepala, sakit perut, loya, muntah dan ruam berbintik merah pada badan kerana ia mungkin merupakan simptom terjadinya Vaccine Induced Thrombotic Thrombocytopenia (VITT) iaitu darah beku dalam salur darah vena.“Selain itu, sesak nafas dan bengkak kaki juga perlu diberikan perhatian sekiranya anda mengalaminya…ini adalah antara tanda awal pembentukan darah beku di mana-mana bahagian badan kita.“Jika sesiapa alami kesan sampingan seperti sakit di tempat cucuk, biasanya ia akan hilang dalam tempoh 24 hingga 48 jam,” katanya ketika dihubungi Bernama.Dr Veena berkata mereka yang menerima dos penggalak juga perlu berehat dan minum air yang banyak serta jangan terlalu aktif kerana badan sedang membentuk imuniti.Menurutnya, golongan yang berisiko mengalami VITT adalah mereka yang menerima vaksin jenis adenovirus terutama yang berusia 30 hingga 50 tahun serta mereka yang pernah mempunyai sejarah mengalami masalah pembekuan darah.“Namun berdasarkan kajian, trend VITT di luar negara merekodkan sembilan hingga 10 kes bagi satu juta dos manakala di Malaysia, kurang daripada satu kes bagi satu juta dos,” katanya.Beliau juga menggalakkan sesiapa yang mempunyai keraguan berkenaan vaksinasi boleh berbincang dengan doktor terlebih dahulu dan jangan mudah terpengaruh dengan mesej tular menerusi laman sosial.“Orang ramai perlu faham yang risiko jangkitan Covid-19 adalah jauh lebih tinggi daripada risiko kesan sampingan vaksin,” katanya.Sementara itu, Pakar Perunding Kardiologi Hospital Canselor Tuanku Muhriz Universiti Kebangsaan Malaysia Dr Mohd Shawal Faizal Mohamad berkata sekiranya seseorang itu mengalami demam serta sengal badan dalam tempoh satu atau dua hari selepas vaksinasi diikuti degupan jantung laju, sesak nafas dan sakit dada selepas tiga hari, mereka perlu mendapatkan rawatan doktor.“Kadar degupan jantung boleh diperiksa menggunakan alat tekanan darah dan perlu dirujuk ke doktor sekiranya bacaan mencapai 120 ke atas dalam seminit ketika berehat…ini mungkin simptom yang boleh membawa kepada miokarditis radang pada otot jantung dan perikarditis iaitu radang pada lapisan luar jantung,” katanya.Dr Mohd Shawal berkata bagaimanapun miokarditis dan perikarditis yang dialami penerima dos penggalak boleh pulih 100%.Namun, beliau menasihatkan orang ramai agar mendapatkan rehat yang secukupnya selepas menerima vaksinasi bagi mengelakkan sebarang risiko.Pihak kementerian kesihatan (KKM) amat mengalu-alukan laporan kesan sampingan penerima vaksinasi termasuk dos penggalak yang boleh dibuat melalui MySejahtera, talian Bahagian Regulatori Farmasi Negara atau borang dalam talian KKM.


2 kementerian akan bincang segera berhubung pembekuan tenaga kerja Indonesia

Kementerian Sumber Manusia (KSM) akan berbincang dengan Kementerian Dalam Negeri berhubung keputusan Indonesia untuk menghentikan kemasukan pekerja warganegaranya ke Malaysia buat sementara waktu.
KSM dalam sebuah kenyataan berkata perbincangan itu akan diadakan dengan segera bagi menangani isu-isu berkaitan kemasukan pekerja dari negara jiran berkenaan, termasuk berhubung kemasukan pekhidmat domestik Indonesia.
Duta Indonesia ke Malaysia Hermono sebelum ini dilaporkan telah mengesahkan satu surat rasmi berhubung keputusan itu telah diserahkan kepada Menteri Sumber Manusia M Saravanan, Selasa lepas.
Hermono dilaporkan sebagai berkata keputusan itu adalah susulan terdapat dakwaan berlakunya pelanggaran syarat perjanjian berkaitan pengambilan dan perlindungan pekhidmat domestik yang dimeterai kedua-dua negara itu.


Peguam Negara AS lantik peguam khas siasat urusan dokumen Biden

Peguam Negara Amerika Syarikat (AS) Merrick Garland pada Khamis mengumumkan pelantikan peguam khas untuk menyiasat urusan berkaitan hal dokumen sulit Presiden Joe Biden.
Pelantikan Robert Hur dibuat selepas penemuan dua kumpulan dokumen sulit dalam simpanan Biden semasa beliau menjadi naib presiden.
Garland berkata beliau memaklumkan mengenai pelantikan itu kepada ahli dewan Kongres, lapor Agensi Anadolu.
Garland menandatangani perintah melantik Hur, yang menurutnya memberi kuasa kepada Hur untuk menyiasat mana-mana orang atau entiti yang melanggar undang-undang.
Rumah Putih sebelum ini berkata lebih banyak dokumen sulit ditemui di rumah Biden di Wilmington, Delaware -- kebanyakannya dalam ruang penyimpanan di garaj.
Richard Sauber, Penasihat Khas Biden, berkata peguam Biden menggeledah kediamannya di Wilmington dan Rehoboth Beach, Delaware selepas dokumen sulit ditemui di Pusat Penn Biden pada November.
Peguam Biden menemui kumpulan pertama kira-kira 10 dokumen dalam almari berkunci di Pusat Diplomasi dan Penglibatan Global Penn Biden di Washington, D.C. ketika bersiap untuk mengosongkan ruang pejabat dan menyerahkannya kepada Pentadbiran Arkib dan Rekod Negara.
Ia termasuk dokumen yang mengandungi memo perisikan AS dan bahan taklimat bertarikh antara 2013 dan 2016 berkaitan Ukraine, Iran dan UK, kata sumber kepada CNN.
Biden dilaporkan berkata terkejut mengetahui dokumen sulit dari zamannya sebagai naib presiden ditemui di pejabatnya dan menambah pasukannya "segera" menyerahkan dokumen berkenaan kepada Arkib Negara.
Rumah Putih yakin selepas pelantikan Hur, siasatan akan menunjukkan bahawa Biden secara tidak sengaja tersalah letak dokumen.
"Kami yakin bahawa semakan menyeluruh akan menunjukkan dokumen-dokumen ini secara tidak sengaja tersasar, dan Presiden dan peguamnya bertindak segera selepas menyedari kesilapan ini," ia memetik Sauber dalam satu kenyataan.
Rumah Putih "bekerjasama dengan Jabatan Kehakiman dan kami akan meneruskan kerjasama itu dengan Penasihat Khas," katanya.


Kerajaan muktamadkan pelaksanaan hukuman gantian terhadap mati mandatori, kata menteri

Kerajaan telah memuktamadkan keputusan dasar berhubung pelaksanaan hukuman gantian terhadap hukuman mati mandatori, kata Menteri di Jabatan Perdana Menteri (Parlimen dan Undang-Undang) Wan Junaidi Tuanku Jaafar.
Beliau dalam satu kenyataan semalam berkata keputusan itu dicapai dalam dua siri mesyuarat Jawatankuasa Teknikal Mengenai Cadangan Balas Hukuman Gantian Terhadap Hukuman Mati Mandatori yang dipengerusikannya pada pada 6 September lepas dan semalam.
“Kerajaan secara dasarnya telah bersetuju dengan cadangan hukuman gantian bagi 11 kesalahan yang membawa hukuman mati mandatori, satu kesalahan di bawah seksyen 39B Akta Dadah Berbahaya 1952 [Akta 234] dan 22 kesalahan yang membawa hukuman mati tetapi dengan budi bicara mahkamah serta moratorium pelaksanaan hukuman mati bagi 1,337 banduan,” katanya.
Katanya susulan keputusan itu, satu memorandum jemaah menteri akan dibawa ke mesyuarat jemaah menteri untuk pertimbangan dan kelulusan, sebelum pembentangan rang undang-undang (RUU) bagi pindaan akta-akta terlibat dilaksanakan dalam Mesyuarat Ketiga, Penggal Kelima, Parlimen Keempat Belas.
“Bacaan pertama bagi RUU itu dijangka pada 4 Oktober dan bacaan kedua pada 22 November, tertakluk kepada perubahan jadual dari semasa ke semasa,” katanya.
Wan Junaidi berkata kerajaan juga akan mengadakan sesi libat urus bersama wakil Ahli Dewan Rakyat dalam masa terdekat bagi membentangkan penetapan dasar berkaitan pelaksanaan hukuman gantian terhadap hukuman mati mandatori.
“Kerajaan sentiasa komited untuk memperjuangkan undang-undang yang lebih adil dan penuh belas kasihan dalam isu sebatan serta pelaksanaan hukuman mati,” katanya.


Murid miskin berisiko hidap masalah perkembangan otak ketika sekolah ditutup

Seorang pegawai kanan kementerian kesihatan mengatakan penutupan sekolah di seluruh negara ketika perintah kawalan pergerakan (PKP) pada Mac, dan sekali lagi awal bulan ini, boleh menyebabkan murid daripada keluarga berpendapatan rendah kehilangan nutrisi diperlukan.Berpuluh-puluh ribu murid miskin dari Selangor, Kuala Lumpur dan Putrajaya yang terjejas akibat perintah kawalan pergerakan bersyarat (PKPB) berkuat kuasa bermula 14 Oktober lalu “terputus” bekalan makanan berkhasiat “satu menu sehari” melalui Rancangan Makanan Tambahan (RMT) di sekolah masing-masing.Timbalan Pengarah Pemakanan Kementerian Kesihatan Zaiton Daud berkata, amalan pemakanan sihat yang diterapkan pada program RMT amat penting bagi memastikan kanak-kanak tidak terganggu sesi pembelajaran dalam kelas disebabkan berasa lapar.Katanya, penutupan sesi persekolahan memaksa murid berada di rumah dan bergantung kepada sumber makanan yang terhad sedangkan pada peringkat umur itu, kanak-kanak memerlukan makanan yang penuh nutrisi dan seimbang.“Kalau makan mi segera hari-hari pun (memang) kenyang tapi tak ada zat. Hanya dapat karbohidrat semata-mata,” katanya kepada MalaysiaNow.“Ia sejenis makanan proses yang mengandungi garam tinggi dan terdapat bahan tambahan yang mungkin boleh membahayakan kepada kesihatan untuk jangka masa panjang”.Ketua Jabatan Dietetik dan Sajian Hospital Kuala Lumpur (HKL) Ridzoni Sulaiman berkata, kekurangan zat makanan bukan sahaja menyumbang kepada masalah perkembangan otak, tetapi berupaya menjejaskan perkembangan fizikal iaitu terbantut, melemahkan perkembangan emosi dan kemahiran berfikir.Katanya, perkembangan fizikal juga boleh menjadikan ketahanan imuniti kanak-kanak rendah, meningkatkan risiko mengidap kanser dan kebarangkalian mati lebih awal dan perkembangan otak yang lambat disebabkan kekurangan DHA (docosahexaenoic acid) iaitu asid lemak dalam kumpulan Omega 3.“Sumber utama Omega 3 dari makanan adalah ikan, ikan bilis, telur yang diperkayakan Omega 3, kekacang seperti soya, badam, kacang hazel, walnut, minyak zaitun, sayuran hijau misalnya bayam, brokoli, kangkung, kailan dan lain-lain. Ini semua adalah sebahagian komponen makanan sihat atau menu pinggan sihat,” katanya kepada MalaysiaNow.“DHA membantu dalam pembentukan neuron yang lebih cekap untuk menyampaikan informasi dengan cepat dan tepat. Omega 3 akan mengawal atur perembesan dan keupayaan neurotransmitter di otak. Sebab itu bantut menyumbang kepada terencat kecerdasan otak dan tahap IQ yang lemah.”Semasa pemerintahan Pakatan Harapan (PH), kementerian pendidikan mencadangkan pelaksanaan Program Sarapan Percuma (PSP) iaitu projek perintis RMT yang memanfaatkan kira-kira 2.7 juta murid di sekolah rendah kerajaan.Katanya, perkembangan fizikal juga boleh menjadikan ketahanan imuniti kanak-kanak rendah, meningkatkan risiko mengidap kanser dan kebarangkalian mati lebih awal dan perkembangan otak yang lambat disebabkan kekurangan DHA (docosahexaenoic acid) iaitu asid lemak dalam kumpulan Omega 3.Bagaimanapun, PSP tergendala selepas kementerian kewangan pada ketika itu menyatakan kerajaan tidak mempunyai peruntukan mencukupi untuk meneruskan pelaksanaannya yang memakan belanja RM1.7 bilion.Kementerian pendidikan di bawah Perikatan Nasional (PN) juga tidak melaksanakan PSP tersebut tetapi program RMT sedia ada masih berjalan seperti biasa.Pada 2017, Tabung Kanak-kanak Pertubuhan Bangsa-bangsa Bersatu (Unicef) dan Pertubuhan Kesihatan Sedunia (WHO) melaporkan bahawa Malaysia menghadapi tiga aspek kekurangan zat makanan, iaitu obesiti, terbantut dan anemia (kurang zat besi untuk hasilkan sel darah merah).Laporan itu mendedahkan Malaysia mengatasi 40 negara lain dalam pelbagai jenis kekurangan zat dengan ketara.Bagi pecahan negeri, Kelantan dilaporkan mempunyai peratusan tertinggi kanak-kanak terbantut yang dikatakan melepasi tahap kritikal dengan 34%, diikuti Putrajaya 25%.Pakar ekonomi Akademi Sains Malaysia Madeline Berma berkata kanak-kanak daripada kumpulan B40 dan ke bawah sangat mudah terancam dalam tempoh pandemik Covid-19.Menurut Madeline, bukan sahaja menyebabkan pembelajaran mereka terhenti, tetapi juga terputus interaksi antara manusia di sekolah yang sangat penting untuk pembangunan sosio-tingkahlaku.Katanya, berada dalam kemiskinan juga menjadikan mereka “terputus” bekalan makanan yang berkhasiat di sekolah dan beralih kepada pergantungan sumber makanan daripada sumbangan orang ramai dan makanan sedia ada di rumah.“Disebabkan oleh kemiskinan, ibu bapa putus pekerjaan dan sumber pendapatan, maka keluarga dan anak-anak berkorban dan makan makanan murah dan kurang berkhasiat.“Penutupan sekolah menyebabkan kanak-kanak daripada keluarga miskin terus terperangkap dalam kitaran ganas kemiskinan,” katanya yang juga pesuruhjaya Suhakam kepada MalaysiaNow.Atas sebab itu, Madeline menyeru pihak berkepentingan seperti agensi kerajaan dan badan bukan kerajaan supaya memastikan makanan bernutrisi dan berkhasiat disalurkan secara berterusan kepada keluarga yang berisiko tinggi dan mudah terancam akibat pandemik Covid-19.


Sidang khas Parlimen hanya berkait banjir, tidak bahas isu Azam, kata speaker

Persidangan khas Dewan Rakyat hari ini tidak membahaskan usul berkaitan pemilikan saham melibatkan Ketua Pesuruhjaya Suruhanjaya Pencegahan Rasuah Malaysia (SPRM) Azam Baki berikutan ia tiada dalam Aturan Urusan Mesyuarat.Yang di-Pertua Dewan Rakyat Azhar Azizan Harun berkata beliau menerima notis usul itu dari Salahuddin Ayub (PH-Pulai) dan Nga Kor Ming (PH-Teluk Intan) untuk dibahas pada sidang khas Dewan Rakyat hari ini, tetapi agenda persidangan khas itu ditetapkan oleh perdana menteri.Azhar berkata beliau tidak menerima sebarang usul bagi membahaskan isu itu dari Perdana Menteri Ismail Sabri Yaakob dan oleh itu ia tidak dimasukkan dalam Aturan Urusan Mesyuarat (AUM). “Saya mengakui menerima usul itu (daripada Salahuddin dan Kor Ming) dua hari lepas dan saya telah menjawab sidang khas hari ini dipanggil perdana menteri di bawah kuasa mutlaknya berdasarkan Aturan 11(3) Peraturan Mesyuarat. Mengikut peraturan itu, agenda sidang khas perdana menteri adalah di bawah kuasa mutlaknya dan beliau yang menyusun aturan agenda itu. “Oleh sebab itu, saya tiada kuasa untuk menerima usul-usul itu. Seperti yang Pulai (Salahuddin) kata, sudah tentu agenda ini ditetapkan Perdana Menteri, tetapi sehingga hari ini saya tidak menerima apa-apa notis oleh beliau mengenai usul itu jadi saya anggap usul itu tidak akan dimasukkan dalam AUM dan sidang perlu dijalankan mengikut AUM,” katanya pada sidang khas Dewan Rakyat hari ini. Sebelum itu, kedua-dua ahli Parlimen yang menghantar usul itu bangkit dan meminta agar usul itu dipertimbang untuk dibahaskan kerana ia turut menyentuh isu negara iaitu integriti SPRM dan penjawat awam. Setelah Azhar memberikan syornya, Gobind Singh Deo (PH-Puchong) bangun dan meminta Ismailhadir untuk mendengar penerangan kementerian bagi isu banjir dan juga isu akaun dagangan Azam yang akan dibangkitkan pembangkang selepas selesai memberi penerangan berkenaan bencana banjir.  “Adakah perdana menteri akan hadir selepas penerangan beliau untuk dengar soalan kami? Soalan itu akan juga merujuk kepada Azam Baki. Ini perkara cukup penting, kami akan bahas perkara banjir dan bangkitkan isu SPRM. Boleh saya dapatkan pengesyoran daripada perdana menteri dan tuan speaker?” soalnya. Sidang khas hari ini membincangkan perkara berkaitan kepentingan negara iaitu banjir, pascabanjir, penyelarasan bantuan kepada Keluarga Malaysia dan perancangan jangka panjang pengurusan bencana banjir.


Permohonan Jamal batal saman Teresa Kok ditolak

Mahkamah Rayuan hari ini menolak permohonan Ketua Umno Sungai Besar Jamal Md Yunos untuk membatalkan saman fitnah yang difailkan bekas menteri industri utama  Teresa Kok terhadapnya berhubung dakwaan penyelewengan dana Yayasan Warisan Anak Selangor (Yawas).Panel tiga hakim iaitu Suraya Othman, Has Zanah Mehat dan S. Nantha Balan turut memerintahkan Jamal membayar kos RM7,000 kepada Kok.Prosiding kes rayuan itu dilaksanakan menerusi aplikasi Zoom.Peguam V. Mugunthan dan Mohammad Fauzi Abdul Samad mewakili Jamal, sementara Sankara Nair, Tan Han Sam dan Elyse Ng Zi Qian bertindak bagi pihak Kok.Sankara berkata susulan keputusan Mahkamah Rayuan hari ini, kes itu akan diteruskan melalui perbicaraan penuh di Mahkamah Tinggi Kuala Lumpur.Beliau berkata Mahkamah Tinggi menetapkan 3 Januari depan untuk pengurusan kes bagi menentukan tarikh perbicaraan.Mugunthan ketika dihubungi mengesahkan keputusan mahkamah.Jamal memfailkan rayuan terhadap keputusan Mahkamah Tinggi pada 3 Januari lalu yang menolak permohonannya untuk membatalkan saman fitnah itu.Beliau memfailkan permohonan itu pada 25 April 2019 atas alasan tiada kausa tuntutan yang munasabah dalam tuntutan saman Kok.Sankara berkata susulan keputusan Mahkamah Rayuan hari ini, kes itu akan diteruskan melalui perbicaraan penuh di Mahkamah Tinggi Kuala Lumpur.Kok yang juga ahli Parlimen Seputeh, memfailkan saman itu pada 6 April 2017, mendakwa Jamal mengeluarkan kenyataan berbaur fitnah terhadapnya berkaitan dana Yawas dalam sidang media pada 8 Mac 2017.Dalam pernyataan tuntutannya, Kok mendakwa kenyataan berkenaan telah disiarkan oleh media cetak dan elektronik termasuk dalam laman sosial Facebook milik Jamal.Kok mendakwa kenyataan fitnah itu antara lain memberikan gambaran bahawa beliau telah menyalahgunakan dana kerajaan negeri untuk kegunaan sendiri dan seorang yang tidak beretika.Beliau menuntut ganti rugi am sebanyak RM1 juta, ganti rugi pampasan, ganti rugi teruk dan teladan serta perintah injunksi bagi menghalang defendan atau mana-mana ejennya daripada menerbitkan semula kenyataan fitnah berkenaan.


Kerajaan henti saman individu tidak pakai pelitup muka

Tiada lagi saman dikeluarkan terhadap mana-mana individu yang tidak mengenakan pelitup muka di tempat awam susulan pengumuman baru-baru ini.
Timbalan Menteri Kesihatan Noor Azmi Ghazali berkata pemakaian pelitup muka di dalam bangunan kini adalah atas pilihan individu yang telah berkuat kuasa minggu lepas.
"Kerajaan tidak kenakan Akta Pencegahan dan Pengawalan Penyakit Berjangkit 1988 (Akta 342) dan tidak akan saman sesiapa lagi.
"Rakyat sudah biasa dan faham tentang kesihatan awam ini dan hampir kepada kehidupan seperti biasa malah sosial dan ekonomi juga telah dibuka dan perkumpulan sudah dibenarkan.
"Jadi kita perlu menjaga diri sendiri dan mengamalkan norma baru termasuk memakai pelitup muka sekiranya mempunyai simptom Covid-19 dan mengasingkan diri sendiri selain membuat laporan dalam aplikasi MySejahtera," katanya.
Ahli Parlimen Bagan Serai itu berkata demikian pada sidang media sempena Perbincangan Meja Bulat Yayasan Pulau Orang Utan Bukit Merah (YPOUBM) yang turut dihadiri ahli pemegang amanah yayasan itu Abdul Latif Mohamad hari ini.
Dr Noor Azmi berkata orang ramai bagaimanapun digalakkan memakai pelitup muka di tempat sesak dan pemakaian diwajibkan ketika menaiki pengangkutan awam atau berada di fasiliti kesihatan.
Pada 7 September lepas, Menteri Kesihatan Khairy Jamaluddin mengumumkan Kementerian Kesihatan (KKM) menetapkan pemakaian pelitup muka di dalam bangunan kini adalah atas pilihan individu namun pemilik premis boleh menentukan sama ada pengunjung wajib memakai pelitup muka atau sebaliknya.
Dalam pada itu, beliau berkata Malaysia sedang menunggu pengisytiharan untuk negara ini memasuki fasa endemik Covid-19 kerana sudah merekodkan jumlah jangkitan kes yang rendah dalam kalangan komuniti ketika ini.
Menurutnya, pengisytiharan itu bergantung kepada Pertubuhan Kesihatan Sedunia (WHO) yang menentukan status fasa endemik sesebuah negara.
"Kita memasuki fasa peralihan ke endemik sebelum ini disebabkan masih ada kes Covid-19 yang dilaporkan dan ada perkara kita masih kena jaga dan kawal," katanya.


Tidak cukup peruntukan RM4.8 bilion untuk cipta pekerjaan, kata pakar

Beberapa pakar menggesa kerajaan menumpukan perhatian kepada usaha mewujudkan pekerjaan setimpal dan bergaji tinggi berbanding peluang pekerjaan dengan bayaran rendah dengan pemberian bantuan tunai, susulan pengumuman pelan mewujudkan pekerjaan Putrajaya dalam Belanjawan 2022 serta Pelan Strategik Penciptaan Pekerjaan Nasional (NJCSP).Dengan peruntukan RM4.8 bilion, pelan penciptaan pekerjaan yang dikenali sebagai Jamin Kerja Keluarga Malaysia atau JaminKerja itu bertujuan mewujudkan 600,000 peluang pekerjaan – sesuatu yang amat diperlukan ramai penganggur yang terjejas ekoran pandemik Covid-19.Ahli ekonomi Geoffrey Williams bagaimanapun mempersoalkan sejauh mana peruntukan itu akan dapat diperluaskan kumpulan sasaran.“Peruntukan itu sama dengan RM8,000 bagi setiap pekerjaan selama setahun, atau RM667 sebulan,” katanya kepada MalaysiaNow.“Jumlah itu tidak cukup untuk cipta pekerjaan baru namun ia boleh digunakan untuk melanjutkan subsidi gaji bagi membantu majikan kekalkan pekerja sedia ada.”Menurut Jabatan Perangkaan Malaysia (DOSM), kadar pengangguran semasa ialah 4.6%, bersamaan kira-kira 748,000 individu tidak mempunyai pekerjaan.Williams berkata pendekatan yang lebih berkesan ialah melaksanakan skim cukai pendapatan negatif untuk pekerja dan syarikat bagi menggalakkan orang ramai bekerja.“Dalam skim ini, orang yang bekerja tetapi berpendapatan di bawah nilai ambang pendapatan isi rumah mungkin boleh mendapat kredit cukai bagi menambah nilai pendapatan mereka,” katanya.“Jadi mereka dapat insentif untuk bekerja dan mencari kerja, walaupun bergaji rendah, mereka mungkin boleh menambah pendapatan.”NJCSP yang diumumkan Perdana Menteri Ismail Sabri Yaakob pada September lalu, bertujuan untuk melahirkan tenaga kerja yang lebih berdaya tahan dan berkemahiran tinggi dengan enam pelan teras: meningkatkan kerjasama industri-akademik, memupuk bakat bagi memenuhi keperluan industri, memperkasakan usahawan tempatan untuk berkembang maju dalam situasi ekonomi semasa, memanfaatkan ekonomi gig bagi mencari peluang menjana pendapatan, meningkatkan pertumbuhan sektor baru dan moden, dan menyegerakan penerapan amalan tempat kerja yang moden.Shahryn Azmi, pengasas dan pengarah eksekutif portal MakeTimePay, berkata dari enam pelan teras itu, hanya yang pelan keempat sahaja yang dianggap “bermakna” manakala baki lima lainnya tidak mengandungi perkara yang baru atau mampu mencapai keputusan pantas dalam menyelesaikan isu pengangguran.“Mengurangkan pengangguran dengan memberi subsidi gaji yang dibayar oleh syarikat pada asasnya merupakan perkara yang paling banyak beri manfaat daripada semua inisiatif yang dilakukan kerajaan setakat ini, tetapi ia perlu dilihat sebagai satu langkah untuk hentikan jurang pendapatan makin luas,” katanya.“Pada saat bantuan kewangan ditarik balik, jika tidak ada alasan cukup untuk majikan kekalkan pekerjanya, tekanan ke atas perniagaannya untuk membuang pekerja akan kembali.”Bercakap kepada MalaysiaNow, beliau berkata penggubal dasar dan eksekutif korporat masih belum menggunakan sepenuhnya skop perkhidmatan yang boleh dilakukan sektor gig menjangkaui khidmat penghantaran makanan dan perkongsian perjalanan.“Masalahnya ialah sifat kerja yang berubah dengan cepat. Ekonomi berubah dan semuanya perubahan itu berlaku lebih cepat daripada apa yang dapat fahami sebagai sebuah negara.“Sebelum kita anggap ini sebagai dasar reaktif yang lahir disebabkan keadaan ekonomi yang terdesak, pertimbangkan fakta sebuah kajian penyelidikan yang menunjukkan bahawa menjelang 2025, empat tahun dari sekarang, separuh daripada keseluruhan tenaga kerja di Amerika Syarikat (AS) akan diambil bekerja secara gig,” katanya.Amanda Yeo, seorang penganalisis badan pemikir Emir Research berkata sudah tiba masa untuk kerajaan menekankan pembangunan bakat Gen Z dan milenium.“Dengan mengutamakan penciptaan pekerjaan berkemahiran tinggi dan berpendapatan tinggi, anak muda Malaysia boleh mencari pekerjaan yang sepadan dengan kelayakan akademik dan tahap pendapatan yang diinginkan.“Mereka juga mungkin tidaklah akan cari kerja lebih baik di luar negara jika mereka berpuas hati dengan pekerjaan sekarang,” katanya.Angka DOSM juga menunjukkan kebanyakan pekerjaan yang dicipta adalah dalam kategori separa mahir.Statistik bagi suku ketiga 2021 mendedahkan sebanyak 9,300 pekerjaan separa mahir diwujudkan, diikuti 4,500 peluang pekerjaan mahir dan 1,200 pekerjaan berkemahiran rendah.Yeo berkata walaupun kerajaan perlu terus mewujudkan lebih banyak pekerjaan sepenuh masa untuk belia, inisiatif juga mesti disediakan untuk mengurangkan kemungkinan mereka mencari peluang menjana wang melalui aktiviti tidak formal.Sementara itu, Williams berkata skim penciptaan pekerjaan jarang dapat membuktikan kejayaan di mana-mana negara.“Cara fikir begitu salah,” katanya.“Ia hanya berikan subsidi kepada pekerjaan bergaji rendah atau beri latihan jangka pendek dan bukannya beri tumpuan kepada pelaburan dalam bentuk baru aktiviti bernilai tinggi.“Perkara-perkara ini hanya boleh dilakukan apabila ekonomi dibuka dan mulai pulih. Jadi, usaha menamatkan sekatan, membuka ekonomi sepenuhnya, dan kembali normal masih menjadi keutamaan ketika ini, dan kita tidak boleh secara sewenang-wenangnya sewaktu berdepan varian Omicron,” tambahnya.


Dua lagi kluster baru berkaitan Aidilfitri ditemui di Sabah

Empat kluster baru Covid-19 dikesan di Sabah dengan dua daripadanya berkaitan sambutan Aidilfitri baru-baru ini, kata Menteri Kerajaan Tempatan dan Perumahan negeri Masidi Manjun.Beliau berkata kluster Kampung Bolong Baru di Tuaran dan Kota Belud yang mencatat 33 kes setakat ini, dicetuskan oleh kes indeks seorang suri rumah berusia 28 tahun yang mendapat jangkitan susulan aktiviti kunjung-mengunjung semasa Aidilfitri.“Kes indeks dari Kampung Bolong Baru (Tuaran) disahkan positif pada 27 Mei. Saringan yang antaranya dilakukan di tempat kerja mendapati 26 kes positif di Tuaran dan tujuh kes di Kota Belud,” katanya dalam satu kenyataan semalam.Masidi berkata satu lagi kluster yang tercetus akibat kunjung-mengunjung semasa Aidilfitri ialah kluster Taman Wawasan di Beaufort, Papar dan Kota Kinabalu yang sehingga hari ini melibatkan 30 kes jangkitan daripada kes indeks seorang lelaki berusia 66 tahun.“Kes indeks disahkan positif pada 18 Mei dan saringan kontak rapat mendapati dua kes positif, dengan kontak rapat ini terlibat aktiviti kunjung-mengunjung semasa hari raya di Kampung Tarap, Bongawan. Jumlah terbesar kes kluster ini dikesan di Taman Wawasan, Beaufort dengan 20 kes,” katanya.Sementara itu, Masidi berkata kluster Hamparan di Kinabatangan membabitkan 27 kes di tempat kerja iaitu daripada kluster indeks seorang wanita berusia 26 tahun yang didapati positif pada 29 Mei, sebelum saringan tempat kerja di kilang sawit mengesan 17 kes dan sembilan kes jangkitan kepada tanggungan.Katanya kluster Jalan Budi di Tawau pula melibatkan seorang wanita berusia 37 tahun dan merupakan pekerja salon kecantikan di Johor, yang disahkan positif ketika saringan di pintu masuk antarabangsa, Rabu lepas, sebelum saringan kontak rapat kemudian menemukan sembilan kes positif dalam kalangan rakan serumah.Sementara itu, beliau berkata kerajaan negeri menetapkan premis menjual makanan, peruncitan dan pengedaran antaranya restoran, pasar raya, farmasi, kedai serbaneka dan kedai perkakasan beroperasi dari 7 pagi hingga 7 malam, sepanjang perintah kawalan pergerakan.“Pasar awam dan pasar harian pula dibenar beroperasi 6 pagi hingga 3 petang manakala stesen minyak serta kedai serbaneka di stesen itu dari 6 pagi hingga 8 malam,” katanya.Masidi berkata institusi kewangan dan perbankan dibenar beroperasi 8.30 pagi hingga 5.30 petang manakala pejabat firma profesional seperti akauntan, peguam dan jurutera dibenar beroperasi dari 9 pagi hingga 5 petang.


Kit Siang padam hantaran Facebook selepas dikecam pengguna internet

Pemimpin Veteran DAP, Lim Kit Siang memadam hantaran di akaun Facebook yang mengkritik “kerajaan Allah” pimpinan Muhyiddin Yassin yang didakwanya gagal disebabkan berada dikedudukan tercorot dalam indeks ekonomi global.Dalam hantaran Facebook itu ahli Parlimen Iskandar Puteri itu menulis: “If ‘Allah’s government’ is the best form of government in Covid-19 Pandemic, why Malaysia is the last in the Economist’s global normalcy index losing out to countries none of which can claim to be ‘Allah’s government’”.(Jika ‘Kerajaan Allah’ adalah sebaik-baik kerajaan dalam Pandemik Covid-19, mengapa Malaysia adalah yang terakhir dalam indeks normal global Economist ketinggalan kepada negara-negara yang tiada satu pun yang boleh mengaku sebagai ‘Kerajaan Allah’”.)Hantaran Lim itu turut memuat naik berita daripada sebuah portal yang tersilap menterjemahkan kenyataan daripada Presiden PAS Abdul Hadi Awang.Dalam kenyataanya Hadi mengatakan: “Hanya kerajaan Allah yang Maha Berkuasa dan Maha Sempurna boleh menghapuskan wabak ini pada bila-bila masa. Adapun kerajaan manusia tetap menghadapi kekurangan dan kelemahan, serta wajib melakukan muhasabah bagi menampung kekurangan tersebut.”Hantaran Lim itu menyebabkannya dikecam pengguna media sosial dan sempat mendapat ratusan komen, ada yang tidak bersetuju dengan penggunaan istilah “kerajaan Allah” yang digunakannya.Antaranya seorang pengguna, Din Harun yang menegaskan Lim tidak wajar memburukkan lagi istilah yang digunakan duta khas perdana menteri ke Timur Tengah itu.“Walaupun Hadi guna istilah ‘kerajaan Allah’, Lim tidak patut mengulanginya dan memburukkan lagi kenyataan Hadi,” katanya.Manakala Charlie Tan pula memohon Lim supaya menyimpan air liurnya ketika membuat sesuatu kritikan.“Anda akan bertambah tua setidak-tidaknya 30 tahun untuk bercakap secara masuk akal dengan orang yang tidak masuk akal seperti itu, simpanlah air liur anda,” yang kelihatan sedikit menyokong Lim.MalaysiaNow cuba menghubungi pemimpin DAP itu untuk mendapatkan penjelasan, akan tetapi masih belum berjaya.


Selepas terjejas kerana pandemik, jualan sektor automotif ‘meletup’

Pelaksanaan Perintah Kawalan Pergerakan (PKP) selama tiga bulan awal tahun ini, menyebabkan sektor perniagaan ditutup dan larangan rentas negeri tidak dibenarkan menyebabkan jalan-jalan dan lebuh raya kosong, yang secara tidak langsung turut memberi kesan kepada industri automotif negara.Statistik yang dikeluarkan oleh Persatuan Automotif Malaysia (MAA) menunjukkan jualan kenderaan penumpang mengalami penurunan sebanyak 41.3% bagi tempoh enam bulan pertama tahun ini, yang menyaksikan banyak perniagaan hampir ditutup sepenuhnya ketika kemuncak pelaksanaan PKP antara Mac hingga Mei.Jumlah jualan kenderaan (TIV) kenderaan penumpang baru yang didaftarkan pada separuh pertama tahun 2020 adalah 158,876 berbanding 270,861 unit dalam tempoh sama tahun lepas, iaitu penurunan sebanyak 111,985.Tetapi sektor automotif antara yang paling pantas bangkit semula selepas PKP dilonggarkan pada Jun.Sehingga November 2020, sejumlah 412,977 unit kenderaan penumpang terjual, iaitu penurunan sebanyak 17.5% berbanding tahun 2019 apabila 500,859 kereta berjaya dijual.Pada April, ketika pihak berkuasa menguatkuasakan undang-undang ketat bagi pelaksanaan PKP, hanya 143 unit kereta terjual.Angka jualan itu kemudian kembali pulih kepada 23,309 unit terjual pada Mei.Pada Jun, sebanyak 44,695 buah kenderaan terjual, selepas pelaksanaan insentif kerajaan di bawah pakej Penjana, di mana pembeli kereta diberikan pengecualian cukai jualan sehingga akhir tahun ini.Apa yang menarik, MAA mengatakan ketika tahun ini hampir melabuhkan tirai, lebih banyak kenderaan terjual berbanding tempoh yang sama tahun lepas.Mereka yang berada dalam industri ini tidak terkejut.Pada Oktober, sebanyak 51,795 unit kereta terjual berbanding 48,987 dalam tempoh sama tahun lepas.Bulan lalu, jumlah jualan kenderaan penumpang yang terjual adalah sebanyak 51,174 unit, iaitu peningkatan sebanyak 7% berbanding bulan sama pada tahun lepas yang merekodkan jualan sebanyak 47,753 unit.MAA turut meramalkan jumlah jualan kereta pada Disember 2020 akan terus menunjukkan peningkatan.Selain daripada pengecualian cukai jualan, faktor lain yang menyumbang kepada kerancakan industri ini walaupun ekonomi terjejas akibat pandemik didorong oleh pengenalan model-model kenderaan baru serta kempen promosi yang agresif.Mereka yang berada dalam industri ini tidak terkejut.Wong Weng Wai daripada Carlist.my, laman sesawang jual beli kenderaan popular mengatakan perniagaan kereta tidak banyak terjejas, malah ia kekal kukuh sepanjang tempoh pandemik.Katanya ketika tempoh itu, terdapat permintaan yang tinggi untuk kereta berharga antara RM50,000 hingga RM100,000 dan tidak banyak perubahan berlaku dari segi permintaan terhadap kereta baru atau terpakai.“Baik kereta baru mahupun terpakai kedua-duanya mendapat permintaan daripada rakyat Malaysia kerana mereka masih mengekalkan beberapa kriteria tertentu dalam membuat pilihan,” kata Wong kepada MalaysiaNow.Selepas kerajaan mengumumkan lanjutan tempoh pengecualian cukai jualan kereta sehingga 30 Jun, penganalisis meramalkan penjualan kereta akan terus melonjak pada tahun-tahun akan datang.


Polis AS tahan suspek pembunuhan 4 lelaki Muslim di New Mexico

Seorang suspek ditahan berhubung pembunuhan empat lelaki Islam sejak sembilan bulan lalu di Albuquerque, bandar terbesar di negeri New Mexico di AS, menurut polis pada Selasa.
Polis "menjejaki kenderaan yang dipercayai terlibat dalam pembunuhan seorang lelaki Islam baru-baru ini di Albuquerque," lapor Xinhua memetik ciapan Twitter ketua polis bandar itu Harold Medina.
“Pemandu itu ditahan dan dia merupakan suspek utama kami bagi kes pembunuhan itu,” katanya.
Medina bagaimanapun tidak mendedahkan identiti suspek, dan belum dapat dipastikan sama ada lelaki berkenaan adalah suspek dalam semua pembunuhan itu.
Empat lelaki Islam terbunuh dalam serangan hendap di bandar itu sejak November, dan tiga daripada mereka ditembak mati dalam tempoh 10 hari.
Pihak berkuasa percaya pembunuhan itu, yang mendapat perhatian di peringkat nasional dan antarabangsa, berkemungkinan mempunyai kaitan dan menyasarkan lelaki Islam berdasarkan bangsa dan agama mangsa.
Naeem Hussain, seorang lelaki Asia Selatan berusia pertengahan 20-an, ditembak mati di tempat letak kereta pada tengah malam Jumaat, beberapa jam selepas menghadiri pengebumian Aftab Hussein, 41 tahun dan Muhammad Afzaal Hussain, 27 tahun, yang terbunuh, dalam serangan hendap berhampiran rumah mereka masing-masing pada 26 Julai dan 1 Ogos.
Polis juga sedang menyiasat sama ada ia turut mempunyai kaitan dengan pembunuhan Mohammad Ahmadi, 62, pada November 2021.
Ahmadi, seorang lelaki Islam berketurunan Asia Selatan, ditembak mati di belakang pasaraya halal milik mangsa dan abangnya.


Muhyiddin gesa Kabinet tubuh RCI siasat skandal LCS

Pengerusi Perikatan Nasional (PN) Muhyiddin Yassin hari ini menggesa Kabinet supaya mewujudkan Suruhanjaya Bebas Diraja (RCI) bagi menyiasat dakwaan penyelewengan berhubung projek pembinaan kapal tempur pesisir (LCS) bagi kegunaan Tentera Laut Diraja Malaysia (TLDM).
Muhyiddin menyifatkan ia adalah skandal terbaru kerajaan kleptokrasi terdahulu yang menyebabkan kerugian sebanyak berbilion ringgit.
“Walaupun pemerintahan kleptokrasi Barisan Nasional (BN) berakhir pada Pilihan Raya Umum ke-14 yang lalu, namun sehingga hari ini kita masih dihantui oleh peninggalan kebobrokan pemerintahan mereka,” katanya dalam satu kenyataan hari ini.
“Saya menggesa Kabinet supaya mewujudkan sebuah Suruhanjaya Bebas Diraja bagi menyiasat dakwaan penyelewengan berhubung projek pembinaan kapal LCS TLDM.”
Pada 4 Ogos lalu, Jawatankuasa Kira-Kira Wang Negara (PAC) mendedahkan sembilan prosiding berhubung isu LCS bermula 18 November 2020 mendapati tiada satu pun kapal yang disiapkan.
Menurut PAC, kontrak projek bernilai bernilai RM6.083 bilion itu diberikan secara rundingan terus di mana lima kapal perlu disiapkan dan diserah bulan ini.
Semalam, Menteri Pertahanan Hishammuddin Hussein berkata kerajaan akan melaporkan jadual perkembangan projek LCS itu secara berperingkat.
Menurutnya, Kementerian Pertahanan diberi masa enam bulan bagi memobilisasikan usaha menghidupkan semula projek tersebut dan yakin kapal pertama akan siap dalam masa dua tahun lagi.
"Saya akan laporkan kepada orang ramai jadual berperingkat pembinaan kapal tersebut," kata Hishammuddin pada sesi soal jawab di Dewan Negara.
Dalam pada itu, Muhyiddin berkata PN menentang keras amalan rasuah dan penyelewengan yang menjadi barah dalam pemerintahan kleptokrasi BN dan tidak akan membiarkan ia berulang kembali dalam negara.
“PN menentang keras amalan kotor ini dan tidak akan membiarkan kumpulan kleptokrat kembali memperjudikan nasib rakyat demi kepentingan peribadi.”
Muhyiddin turut menyatakan rasa terkejut berhubung pendedahan panglima TLDM yang mengatakan bantahannya tidak diendahkan oleh menteri pertahanan pada 2011.
“Untuk rekod, menteri pertahanan ketika itu ialah presiden Umno dan pengerusi Barisan Nasional pada masa ini,” katanya merujuk Ahmad Zahid Hamidi yang kini berdepan pelbagai pertuduhan jenayah rasuah dan pecah amanah di mahkamah.
Zahid merupakan menteri pertahanan pada tahun 2009 sehingga 2013 di bawah pentadbiran BN yang diketuai Najib Razak ketika itu.
Bagaimanapun, kerajaan BN tumbang pada 2018 selepas terpalit skandal rasuah 1MDB melibatkan penyelewengan dana berbilion dolar.
Pada Julai 2020, Najib disabitkan kesalahan melibatkan tujuh pertuduhan pecah amanah, dan pengubahan wang haram berkait dana RM42 juta SRC International. Beliau dijatuhi hukuman penjara 12 tahun dan denda RM210 juta.
Beliau kini sedang menunggu perbicaraan rayuan akhirnya di Mahkamah Persekutuan.


Putrajaya umum lebih banyak bantuan bencana, gesa penyelesaian agresif

Putrajaya mengumumkan beberapa langkah untuk membantu puluhan ribu mangsa banjir termasuk mengarahkan semua agensi kerajaan untuk mengatur kerja dengan lebih “agresif” bagi menangani masalah yang saban tahun dialami kejiranan Shah Alam yang dinaiki air hujung minggu lalu sehingga menyebabkan kerosakan harta benda.Perdana Menteri Ismail Sabri Yaakob turut mengumumkan bantuan kewangan kepada mangsa dan perniagaan yang terjejas banjir selain turut memutuskan supaya Majlis Keselamatan Negara (MKN) mengeluarkan pengarahan kepada semua pihakberhubung tindakan-tindakan segera yang perku diambil di mana Agensi Pengurusan Bencana Negara (Nadma) menjadi sekretariat utamanya.“Mesyuarat turut bersetuju isu banjir di Taman Seri Muda, Shah Alam perlu diselesaikan dengan kadar segera. Sehubungan itu, saya telah mengarahkan semua agensi mengatur kerja dengan lebih agresif untuk membantu mangsa banjir di sana,” kata Ismail dalam sebuah kenyataan selepas mempengerusikan mesyuarat khas bagi membincangkan krisis terbaru negara itu.Taman Seri Muda yang merupakan kejiranan padat di Shah Alam menjadi antara kawasan yang terjejas akibat banjir kilat yang melanda sebahagian besar negeri Selangor selepas hujan lebat.Ismail berkata sejumlah 41 bot dan 16 lori dengan 321 anggota penyelamat telah digerakkan ke kawasan tersebut.Sementara itu, Ismail berkata selain RM100 juta yang disediakan kerajaan bagi membantu mangsa terjejas, syarikat berkaitan kerajaan (GLC) turut bersetuju untuk menyumbang sebanyak RM50.8 juta bagi membantu usaha menangani bencana banjir dan usaha pemulihan pasca banjir.GLC yang menyumbang tersebut termasuk Petronas, Khazanah Nasional, Sime Darby; CIMB, Celcom; Telekom Malaysia; Yayasan UEM, dan Kumpulan Wang Simpanan Pekerja (KWSP).Semalam, Ismail mengumumkan kerajaan menyediakan RM100 juta peruntukan untuk membaiki rumah dan kemudahan yang rosak akibat bencana banjir yang melanda beberapa buah negeri.Beliau turut mengumumkan bantuan RM1,000 bagi setiap isi rumah yang terjejas banjir.Setakat pagi tadi, lebih 61,000 dipindah ke pusat pemindahan sementara (PPS) di Selangor dan Pahang.Klang menyaksikan mangsa banjir tertinggi di Selangor di mana ia merekodkan hampir 19,000 orang mangsa.Banjir turut menyebabkan beberapa lebuh raya utama ditutup selain tahap ketinggian air sungai masih kekal berapa di tahap bahaya.


Sepatutnya semua orang ada negara

Apabila pendakwah Ebit Lew mengislamkan salah satu suku orang Bajau Laut di Sabah, beliau menarik perhatian terhadap fenomena manusia yang tidak bernegara, atau stateless.Suku Bajau Laut yang hidup secara nomad itu tidak berwarganegara.Mereka merentas ke wilayah-wilayah Malaysia dan Filipina beratus-ratus tahun turun-temurun, generasi bergenerasi.Fenomena suku yang tidak bernegara bukanlah berlaku di perairan antara Malaysia dan Filipina sahaja.Ia berlaku di banyak tempat terutama di kalangan suku nomad, bukan saja di laut tetapi di darat.Umpamanya suku-suku Gypsy di Eropah yang berpindah-randah merentas sempadan sejak beratus-ratus tahun dahulu, lama sebelum wujudnya Kesatuan Eropah (EU) yang membuka sempadan negara-negara itu.Begitu juga dengan suku Badwi di dunia Arab, dan juga pelbagai kumpulan manusia yang hidup secara tradisi dengan berpindah-randah.Di Asia Tengah dan Afrika Timur, masih juga terdapat suku yang hidup berpindah-randah dengan tidak memiliki dokumen.Kehidupan mereka dari masa ke masa dipaparkan ke dunia melalui filem dokumentari stesen televisyen antarabangsa Barat seperti BBC dan National Geographic.Umumnya kerajaan yang mana wilayah dilalui oleh mereka hanya membiarkan suku-suku ini bergerak dan tidak bertindak untuk membawa mereka ke cara hidup arus perdana.Oleh kerana tidak mengganggu orang lain, cara hidup mereka dibiarkan.Oleh kerana mereka tidak mempedulikan negara, maka suku-suku ini juga tidak memperoleh perkhidmatan daripada kerajaan seperti kesihatan, pendidikan dan kebajikan.Adalah disebut bahawa suku Bajau Laut yang ditemui Ebit Lew itu berada dalam kemiskinan dan kekurangan makanan.Juga mereka menghadapi kadar kematian bayi yang tinggi. Keadaan ini dapat difahami kerana mereka tidak mempunyai akses pada perkhidmatan kerajaan seperti kesihatan dan kebajikan.Selain daripada suku nomad, ada juga kumpulan orang asli atau asal yang tinggal jauh di pedalaman sesebuah negara.Mereka juga tidak menjadi warganegara atau stateless.Cumanya pihak berkuasa tetap menganggap mereka sebagai rakyat yang diambil kira dalam perangkaan penduduk.Antaranya orang asli di pedalaman hutan Amazon dan Filipina.Malah ada yang tidak pernah berjumpa dengan orang luar.Ada satu suku di kepulauan Andaman yang terletak di Laut Andaman, iaitu antara Asia Tenggara dan India yang juga hidup terpencil.Mereka akan menyerang manusia lain yang datang ke pulau itu.Tentulah mereka tidak memiliki sebarang dokumen.Oleh kerana kepulauan itu berada di bawah pentadbiran India sebagai pewaris jajahan British, maka mereka dianggap sebagai rakyat India.Namun apa yang malang dengan kedudukan stateless ini ialah apabila sesebuah kerajaan tidak mengiktiraf sekumpulan rakyatnya sebagai warga negaranya walaupun secara turun-temurun tinggal di wilayah berkenaan.Keadaan ini berlaku terhadap orang Rohingya di Myanmar. Mereka bukan lagi dianggap suku tetapi kaum.Akibatnya mereka dihalau keluar dan menjadi pelarian.Tidak ada negara yang mahu mengambil mereka sebagai warga negara.Di India pula ada proses pengesahan kewarganegaraan.Sesiapa yang tidak memiliki dokumen dianggap bukan warganegara walaupun tinggal di situ seumur hidupnya.Ada satu kes di mana seorang yang berusia 100 tahun diminta menunjukkan dokumen.Oleh kerana beliau gagal berbuat demikian, maka tiba-tiba beliau menjadi stateless.Perlu diingat bahawa India ditubuhkan pada tahun 1947, belum sampai 100 tahun.Sebelum itu, ia diperintah oleh British yang pentadbirannya meliputi Pakistan, Bangladesh, Nepal dan Myanmar, pada masa itu disebut Burma.Sebagai kuasa penjajahan, ia tidak mewujudkan sistem kewarganegaraan. Penduduk yang berada di wilayahnya bergerak bebas untuk berhijrah dan menetap.Kemudian ada kes peribadi di seluruh dunia di mana seseorang itu tidak menjadi mana-mana warganegara kerana undang-undang negara tempat mereka dilahirkan.Ada yang menetapkan bahawa warganegara seseorang hendaklah mengikut bapa dan bukan ibu.Maka ia menimbulkan banyak kesusahan apabila berlaku perceraian dan anak pula terpaksa mengikut ibu.Ada pula anak yang tidak mempunyai dokumen dengan tidak diketahui ibu dan bapanya walaupun dibesarkan oleh keluarga angkatnya.Anak-anak ini menjadi stateless.Negara dan kewarganegaraan adalah konsep ciptaan manusia yang baru.Konsep warganegara bermula sebagai warga kota atau citizen di Athens pada zaman Greek purba.Athens merupakan negara kota atau city state.Ia menjadi warganegara beriringan dengan munculnya sistem republik ekoran Revolusi Amerika dan Revolusi Perancis.Tetapi kewarganegaraan hanya menjadi amalan global selepas Perang Dunia Kedua.Dengan kejatuhan empayar, muncullah negara bangsa atau nation states yang memerlukan pendaftaran kewarganegaraan.Negara pula diatur melalui sistem Pertubuhan Bangsa- bangsa Bersatu, PBB.Maka sepatutnya semua manusia di muka bumi ini menjadi warganegara pada mana-mana negara.Adalah menjadi hak pada semua manusia menjadi warganegara.Tiada negara yang berhak menolak penduduknya menjadi warganegara ketika ia ditubuhkan atau merdeka daripada penjajah.Sebelum wujudnya negara dan konsep kewarganegaraan, manusia hidup secara suku atau tribe.Ada kalanya suku-suku ini hidup dalam empayar.Dalam tradisi Islam, konsep asabiah itu merujuk pada kehidupan suku atau tribal, dan bukannya nasional.Beratus-ratus tahun sebelum kedatangan penjajah, penduduk di kepulauan Asia Tenggara, juga dikenali sebagai Gugusan Kepulauan Melayu atau Malay Archipelago hidup secara suku, belayar bebas ke seluruh rantau meliputi Thailand, Malaysia, Singapura, Indonesia, Brunei dan Filipina, tanpa sekatan dan sempadan.Walaupun kerajaan dan empayar ditubuhkan tetapi ia tidak menjejaskan kehidupan turun-temurun suku-suku itu.Umpamanya, pada tahun 1930-an dan 1940-an, bila musim angin tertentu pada setiap tahun ratusan perahu Bugis dari Sulawesi akan belayar ke Singapura untuk membawa barangan dagangan.Perahu-perahu belayar bebas ke Sabah dari Sulu dan Sulawesi.Jadi ketika negara-negara ditubuhkan ekoran kemerdekaan daripada penjajah, suku-suku ini meneruskan kehidupan biasa mereka.Penubuhan negara-negara baru itu tidak mengubah kehidupan mereka.Indonesia merdeka pada tahun 1945.Filipina juga pada tahun sama.Malaysia ditubuhkan pada tahun 1963.Sewajarnya semua suku di perairan ketiga-tiga negara itu sudah menjadi warganegara pada salah satu negara.Tidak ada yang stateless.Akibat keadaan yang tidak ditangani dengan baik, Fillipina Selatan terus bergolak.Dari kota Marawi hinggalah ke Sulu.Ia juga menjadi ancaman keselamatan terhadap Sabah.Terdapat kegiatan lanun, penculikan dan serangan ke atas darat.Malah penyebaran virus Covid-19 yang berlaku ke atas Sabah tahun lalu ada kaitan dengan lalu lintas laut di kawasan itu.Kebanyakan orang Bajau Laut di Malaysia sudah menjadi warga negara Malaysia.Menurut majlis agama Sabah, kebanyakan mereka juga beragama islam.Tetapi isu orang stateless di seluruh dunia adalah soal kemanusiaan.Mereka-juga berhak untuk memiliki kewarganegaraan yang membolehkan akses pada perkhidmatan kerajaan seperti kesihatan, pendidikan dan kebajikan.Angka kematian bayi yang mereka tanggung boleh diturunkan.Sebelum merdeka dahulu pun, angka kematian bayi orang Melayu juga tinggi.Tetapi kalau ada suku yang mahu hidup terpencil seperti orang Andaman, maka mereka tidak boleh dipaksa.Itu adalah pilihan mereka.Negara dicipta untuk menyenangkan, dan bukannya menyusahkan manusia.


‘Suara pak menteri semacam suara pak polisi’, ahli Parlimen PKR selar kerajaan

Seorang ahli Parlimen Pakatan Harapan (PH) yang secara terbuka menentang langkah Anwar Ibrahim melantik Ahmad Zahid Hamidi sebagai timbalannya, menulis satu lagi puisi, kali ini mensasarkan kepada Menteri Dalam Negeri Saifuddin Nasution kerana mempertahankan undang-undang kontroversi yang membenarkan polis menahan suspek hampir sebulan.
Ahli Parlimen Pasir Gudang Hassan Karim berkata, pendirian Saifuddin mempertahankan Akta Kesalahan Keselamatan (Langkah-Langkah Khas) (Sosma), berbeza dengan protes yang pernah diketuai pemimpin gabungan itu.
Hassan berkata, mereka yang satu ketika dahulu mengatakan Sosma sebagai “draconian”, kini dibutakan oleh kekuasaan.
“Masa itu kita hanya reformis jalanan. Yang bergelandangan.
“Kini sudah lain; dunia sudah berubah, kita sudah di tampuk kuasa,” katanya dalam sebuah puisi yang dimuat naik di Facebook.
“Kita mula bercakap. Tahanan tanpa bicara hampir sebulan pun tidak mengapa. Demi keselamatan negara.”
Saifuddin menjadi sasaran serangan kumpulan hak asasi dan sekurang-kurangnya dua ahli politik PH sendiri selepas beliau berkata kerajaan tidak berhasrat untuk mengkaji semula Sosma.
Beliau menegaskan Sosma tidak sama seperti Akta Keselamatan Dalam Negeri (ISA), mengatakan ia membenarkan seseorang ditahan selama “hanya 28 hari” selain turut berkata penahanan dibuat hanya selepas proses "risikan dan bukti yang diperolehi”.
Terdahulu, pemimpin DAP Gobind Singh Deo berkata kenyataan Saifuddin itu bertentangan dengan pendirian PH yang sudah lama mendesak Sosma dimansuhkan, manakala bekas ahli Parlimen PKR Maria Chin Abdullah, yang pernah ditahan di bawah undang-undang yang sama, mengingatkan Saifuddin bahawa akta itu digunakan terhadap lawan politik walaupun ia didakwa dibuat bagi memerangi keganasan.
Dalam pada itu, Hassan dalam catatannya turut berkata bahawa Saifuddin berbunyi seakan seorang polis.
"Lalu, aku yang berpuisi seperti ini. Dianggap menembak kaki sendiri,” katanya.
Awal bulan ini, Hassan menggesa Anwar berpegang pada janji dan prinsipnya selepas pengerusi PH menamakan Zahid sebagai timbalan perdana menteri walaupun beliau berdepan pelbagai pertuduhan rasuah.
“Semalam aku masih terdengar-dengar, kau berkata kita tidak akan menggadai prinsip demi kuasa. Maka, aku pun percaya,” tulisnya.
“Kini aku malu pada diri sendiri, aku malu untuk ucapkan kata-kata keramat itu lagi.
"Separuh jiwaku telah mati, aku merasa tewas, ketika menang tanpa integriti seperti ini."


Pope Francis adakan lawatan 4 hari ke Iraq

Pope Francis dijadual melawat beberapa wilayah di Iraq sempena lawatan sulungnya bermula 5 hingga 8 Mac, lapor Agensi Berita Anadolu.Beliau akan disambut dalam upacara rasmi di Lapangan Terbang Antarabangsa Baghdad.Francis dijangka mengadakan pertemuan dengan Perdana Menteri Mustafa Al-Kadhimi di sebuah dewan di lapangan terbang itu.Beliau juga dijadual bertemu Presiden Barham Salih di Zon Hijau, Baghdad, yang menempatkan bangunan pentadbiran kerajaan dan kedutaan asing.Selain bertemu wakil pertubuhan bukan kerajaan dan diplomat, Francis juga akan mengunjungi Gereja Sayidat al-Nejat di Baghdad, yang pernah menyaksikan puluhan orang terbunuh dalam serangan pengganas pada 2010 semasa satu upacara keagFrancis juga akan melawat wilayah Najaf, Erbil dan Mosul.Ini adalah lawatan luar negara pertama beliau sejak pandemik Covid-19.


Umno sedang menggali kuburnya

Dulu orang Melayu menyokong Umno sebab parti itu berhasil menyatukan pertubuhan orang-orang yang berselerak di seluruh Semenanjung selepas zaman Jepun. Kerana menggabungkan seluruh pertubuhan, parti politik, persatuan dan kelab orang Melayu itu, maka mereka menamakan gabungan besar ini sebagai Pekembar.Pekembar adalah akronim untuk Pertubuhan Kebangsaan Melayu Bersatu, atau dalam bahasa Inggerisnya, Umno (United Malays National Organization). Kekuatan wujud kerana ‘bersatu’ itu!Umno menjadi kuasa politik yang kuat kerana penyatuan ini sehingga mereka dapat menolak Malayan Union dan berhasil mendapatkan kemerdekaan daripada British. Saya tidak pernah bersetuju dengan dasar dan perjuangan Umno, tetapi secara objektif saya menghormati kegigihan ahli dan pemimpin Umno mendukung dan memperjuangkan keyakinan mereka. Kerana komitmen mereka itu, Umno tiba di usia ke-70 tahun pada 2016.Apa yang membuatkan Umno goyah? Apabila para pemimpin Umno mula membawa agenda peribadi dan kumpulan masing-masing, terutama menjelang dekad 1980-an. Selepas kematian Tun Razak pada 1976, Umno mulai ‘besar kepala’ kerana mereka dapat menguasai semula politik Malaysia pasca 13 Mei 1969. Maklumlah, sudah di usia matang – 40 tahun! Mereka mula bergerak untuk mengkhianati PAS, khususnya di Kelantan. Tiada seorang pun pemerhati politik dapat menafikan peranan besar Umno terhadap krisis politik Kelantan pada 1976-1977 yang membawa kepada penyingkiran PAS daripada BN dan jatuhnya kerajaan PAS Kelantan pada 1978.Memasuki era 1980-an, Umno dengan gagah menguasai politik Malaysia walaupun PAS tetap menjadi rival utama mereka dengan isu negara Islam ketika itu. Umno mula membentuk klik-klik politik dalaman yang nyata. Maka muncullah istilah ‘Orang Musa (Hitam)’ dan ‘Orang Ku Li (Tengku Razaliegh)’ di belakang Dr Mahathir Mohamed. Akhirnya Musa Hitam dan Ku Li bertembung sesama sendiri. Selepas Dr Mahathir membuang Musa Hitam pada 1986, beliau bergabung dengan Ku Li untuk melawan Dr Mahathir pula. Kerananya, wujud ‘Team A’ dan ‘Team B’ yang masing-masing menyokong Dr Mahathir dan Ku Li.Bukankah kerana politik perpuakan ini, akhirnya Umno mengalami perpecahan terbesar di dalam sejarahnya? Team B yang menyokong Ku Li tewas, Umno diharamkan. Dr Mahathir menubuhkan Umno (Baru) dan Team B menubuhkan Semangat 46. Setelah lama berpecah, Ku Li akhirnya mengambil ‘ijtihad politik’ yang baru, membubarkan Parti Melayu Semangat 46, lalu menyertai semula Umno. Bukan semua orang Semangat 46 mengikuti Ku Li untuk kembali kepada Umno pada 1996.Kemasukan kembali Ku Li ke dalam Umno rupanya untuk menguatkan kedudukan Dr Mahathir yang sedang digugat oleh Anwar Ibrahim. Walaupun di mana-mana Dr Mahathir dan Anwar bercakap tentang hubungan mesra mereka, tetapi semua pengamat politik sedar bahawa Anwar dan Dr Mahathir sedang berkrisis. Dalam tahun 1998, Anwar menggunakan Ahmad Zahid Hamidi untuk menyerang Dr Mahathir lewat Persidangan Pemuda Umno dengan isu kronisme, korupsi dan nepotisme (KKN). Perang besar Team Mahathir dengan Team Anwar ini membawa kepada pemecatan Anwar dari Umno pada 2 September 1998.Kali ini giliran Anwar pula memecahkan Umno melalui gerakan Reformasinya. Umno berpecah lebih teruk kerana akar umbinya turut berpecah di seluruh negara. Dalam tahun 1999, penyokong Anwar dapat menguasai parti yang kemudiannya dinamakan sebagai Parti Keadilan Nasional (PKN) sebagai wadah mereka untuk menentang Dr Mahathir yang dianggap sebagai ‘Maha Firaun’ ketika itu. Umno semakin melemah dengan imej penyelewengan, kezaliman, salah guna kuasa dan KKN sehingga memaksa Dr Mahathir berundur pada 2003.Umno tidak pulih di bawah Pak Lah Badawi. Kuatnya hanya seketika, apabila Dr Mahathir sendiri menyerang Pak Lah selepas 2004 dan mahukan Najib Razak menjadi Perdana Menteri. Walaupun Pak Lah tidak agresif seperti Anwar, tetapi kerosakan dalaman Umno terus membarah. Perpecahan semakin jelas. Pak Lah terpaksa menyerah kalah apabila Dr Mahathir keluar Umno dan menyerang dari luar. Akhirnya, Najib mendapat tempat sebagai Perdana Menteri setelah Umno-BN hilang majoriti dua per tiga pada 2008.Kehadiran Najib tidak membantu menguatkan Umno, terutama dengan kemasukan semula Dr Mahathir. Manis hanya seketika. Setelah itu, giliran Najib pula menjadi mangsa serangan Dr Mahathir terutama apabila Rosmah Mansor dan Altantuya dimasukkan ke dalam bagasi politik Najib. Kali ini Muhyiddin Yassin digunakan oleh Dr Mahathir untuk menentang Najib. Kerana desakan-desakan Muhyiddin, pada 2015, Najib bertindak memecatnya dari jawatan timbalan perdana menteri, lalu digantikan dengan Zahid Hamidi. Dr Mahathir bersama Muhyiddin membawa sebahagian orang Umno menubuhkan Parti Peribumi Bersatu Malaysia (PBBM) pada 2016. Perpecahan kali ini membuatkan Umno jatuh dari tampuk kuasa pada 2018. Umno bertukar menjadi pembangkang!Melihat keadaan politik orang Melayu yang berpecah teruk itu, PAS memancing Umno di atas nama ‘Perpaduan Ummah’ untuk membentuk Muafakat Nasional (MN) pada 2019. Gabungan PAS-Umno telah memberi nafas baru kepada orang Melayu. Di atas nama perpaduan mereka mara menggugat Pakatan Harapan, lalu kerajaan PH hanya boleh bertahan selama 22 bulan sahaja. MN menarik semula serpihan Umno, iaitu PBBM atau Bersatu, untuk menyatukan politik Melayu dan membentuk kerajaan yang dipanggil Perikatan Nasional pada awal Mac 2020. Umno kembali ke tampuk kuasa, walaupun bukan sebagai ketua.Rupa-rupanya penyakit lama Umno kembali ‘menggila’ bila mereka mendapat kuasa. Mereka terlupa sejarah dan derita. Mereka hanya mahukan kuasa. Pemimpin Umno sanggup bergaduh sesama mereka dan menyerang kerajaan yang mereka duduk di dalamnya. Kini, bibit-bibit perpecahan datang semula. Bukan di antara Umno dengan Bersatu sahaja, tetapi MN juga. Umno mula menjajakan Jajaran Baru dan gosip hubungan sulit dengan PKR-PH sudah heboh kedengaran. Tetapi yang paling parah sebenarnya, Umno kini sudah membentuk sekurang-kurangnya dua kumpulan dalamannya. Mereka menunggu saat untuk berpecah lagi!Saya tidak tahu siapa yang memimpin kumpulan mana. Tetapi semua rakyat, pemerhati politik dan orang Umno tahu bahawa mereka tidak bersatu. Mereka mempunyai beberapa kepala yang saling tidak bersetuju sesama sendiri. Lain keputusan Perhimpunan Agung Umno (PAU) lain tindakan mereka, lain pendirian MT lain yang Presiden UMNO umumkan, lain MT Umno tegaskan lain MP Umno mengambil pendirian. Presiden Umno mahu perdana menteri meletak jawatan, wakil rakyat Umno mahu Presiden mereka yang letak jawatan. Mereka saling bertentangan.Entah apa perkiraan politik Umno, tetapi jelas terbayang bahawa mereka sekarang di ambang perpecahan. Jika Umno tersilap langkah, mereka akan karam. Runtuh kuasa dan pengaruh mereka, hancur tenggelam dan karam. Umno akan menjadi sejarah dan kenangan, bakal tersimpan di muzium perjuangan. Apakah ke situ hasrat para pemimpin Umno di dalam mengemudi bahtera mereka? Saya tidak tahu! Tetapi daripada apa yang sedang berlaku, saya katakan Umno sekarang secara perlahan-lahan sedang menggali kuburnya sendiri… Akhirnya mendianglah ia.Mohd Fadli Ghani adalah pengarah Islamic Institute of Independent Research on Democracy.* Tulisan ini adalah pandangan peribadi penulis yang tidak semestinya mencerminkan pandangan MalaysiaNow


Kumpulan peguam gesa Anwar campur tangan dalam isu Sosma

Kumpulan hak asasi Lawyers for Liberty (LFL) hari ini menggesa Anwar Ibrahim untuk memastikan Akta Kesalahan Keselamatan (Langkah-Langkah Khas) 2012 atau Sosma segera dikaji semula atau dimansuhkan, mengatakan perdana menteri sendiri pernah menjadi mangsa penderaan tahanan susulan pemecatannya daripada kerajaan pada 1998.
Dalam ssebuah kenyataan, pengarah LFL Zaid Malek menggesa pengerusi Pakatan Harapan (PH) itu supaya tidak berdiam diri mengenai isu yang mencetuskan pertikaian hangat awal minggu ini, apabila Menteri Dalam Negeri Saifuddin Nasution berkata kerajaan tidak berhasrat untuk mengkaji semula undang-undang kontroversi itu walaupun bercanggah dengan pendirian PH semasa gabungan itu masih menjadi pembangkang.
"Perdana Menteri Anwar Ibrahim sendiri pernah menjadi mangsa penderaan tahanan selepas dipecat dari kerajaan pada 1998, dan sering menjadi sasaran undang-undang yang menindas," katanya.
"Bagaimanakah kerajaan pimpinan Anwar boleh membela Sosma secara membuta-tuli?”
Pada 13 Disember, Saifuddin berkata pada sidang media bahawa kerajaan tidak berhasrat untuk mengkaji semula Sosma.
Beliau berkata Sosma membenarkan proses mahkamah berlaku, selain turut membandingkannya dengan Akta Keselamatan Dalam Negeri yang sudah dimansuhkan, mengatakan di bawah Sosma, tempoh tahanan "hanya 28 hari".
Beliau juga berkata tangkapan di bawah Sosma hanya dilakukan selepas proses "risikan dan bukti yang boleh dipercayai".
Kenyataan beliau mencetuskan kebimbangan ramai termasuk rakan pimpinan PH Gobind Singh Deo, yang berkata kenyataan tersebut bercanggah dengan pendirian gabungan itu yang selama ini mengakui Sosma sebagai undang-undang yang menindas.
Bagaimanapun, Saifuddin tetap mengekalkan pendiriannya di mana pada 15 Disember, beliau mengulangi pendirian tersebut yang mengatakan tiada keperluan untuk meminda Sosma buat masa ini.
Zaid berkata respons terbaru Saifuddin mengenai isu itu adalah "bercanggah dan tidak masuk akal“, membidas menteri itu yang mengakui beberapa bahagian Sosma perlu dipinda namun tetap berpendirian supaya undang-undang itu tidak dikaji semula.
Beliau berkata Saifuddin juga gagal menjelaskan mengapa beliau dan rakan-rakannya dalam PH mengundi untuk tidak menyokong usul lanjutan Sosma di Parlimen awal tahun ini dan kini kelihatan mempertahankan undang-undang tersebut.
"Adakah Sosma telah menjadi suci secara tiba-tiba kerana mereka sudah berada dalam kerajaan?" soalnya.
Selain menggesa Anwar supaya campur tangan, beliau berkata perdana menteri juga mesti memastikan kerajaan pimpinan PH kekal dengan pendirian terhadap Sosma selepas bertahun-tahun menentangnya secara terbuka.


Malaysiakini gagal dalam permohonan batal sabitan hina mahkamah

Panel tujuh hakim Mahkamah Persekutuan hari ini menolak permohonan semakan Malaysiakini untuk membatalkan keputusan Mahkamah Persekutuan yang mendapati portal berita dalam talian itu bersalah menghina mahkamah menerusi penerbitan komen pembaca.Panel yang diketuai hakim Zaleha Yusof memutuskan bahawa hujah yang dibangkitkan dalam prosiding semakan hari ini oleh peguam Malaysiakini Malik Imtiaz Sarwar telah dikemukakan dalam prosiding komital di hadapan panel Mahkamah Persekutuan sebelum ini dan telah dipertimbangkan.Beliau berkata hujahan yang dibangkitkan oleh peguam gagal untuk meyakinkan mahkamah berhubung isu berkaitan dakwaan pelanggaran keadilan asasi.Hakim Zaleha berkata memandangkan perkara itu adalah kes kepentingan awam, mahkamah tidak akan membuat sebarang perintah mengenai kos.Hakim lain yang menganggotai panel itu ialah Zabariah Mohd Yusof, Hasnah Mohammed Hashim, Mary Lim Thiam Suan, Harmindar Singh Dhaliwal, Rhodzariah Bujang dan Mohamad Zabidin Mohd Diah. Prosiding itu dijalankan secara dalam talian.Pada 19 Februari 2021 dalam keputusan majoriti 6-1, Mahkamah Persekutuan yang dianggotai tujuh hakim diketuai Presiden Mahkamah Rayuan Rohana Yusuf, mendapati Malaysiakini bersalah menghina mahkamah menerusi penerbitan komen pembaca dan syarikat itu diarah membayar denda RM500,000.Mkini Dotcom Sdn Bhd membayar denda itu.Pada 17 Jun 2020, Mahkamah Persekutuan membenarkan permohonan kebenaran ex-parte Jabatan Peguam Negara untuk  memulakan prosiding komital terhadap Mkini Dotcom yang mengendalikan portal berita Malaysiakini serta Ketua Pengarang Malaysiakini Steven Gan berhubung komen lima pembaca mengenai satu artikel yang disiarkan oleh Malaysiakini pada 9 Jun, bertajuk “CJ orders all courts to be fully operational from July 1” yang disifatkan sebagai menyinggung perasaan.Bagaimanapun, Mahkamah Persekutuan mendapati Gan tidak bersalah menghina mahkamah.Dalam permohonan semakan yang difailkan oleh Mkini Dotcom, syarikat itu memohon mengetepikan keputusan Mahkamah Persekutuan sebelum ini dan meminta pendengaran semula prosiding menghina itu.


Putrajaya pertimbang benarkan pelancongan antara negeri

Keputusan untuk membenarkan gelembung perjalanan pelancongan antara negeri sedang dibincang dan akan diumumkan tidak lama lagi, kata Menteri Pelancongan, Seni dan Budaya Nancy Shukri.Beliau berkata langkah itu adalah bagi mempercepatkan pemulihan industri pelancongan negara yang terjejas teruk akibat pandemik Covid-19.“Setakat ini selain Langkawi, kita hanya benarkan pelancongan dalam negeri sahaja dan kita faham, kita tidak boleh bergantung kepada pelancongan dalam negeri sahaja untuk membantu pemulihan industri pelancongan negara, oleh itu kita sedang meneliti kebenaran pelancongan antara negeri bagi merancakkan semula aktiviti pelancongan negara,” katanya pada sesi soal jawab persidangan Dewan Rakyat hari ini.Beliau berkata demikian bagi menjawab soalan tambahan Syed Saddiq Syed Abdul Rahman (Bebas-Muar), yang meminta supaya gelembung pelancongan domestik diperluaskan ke seluruh negara dan tidak hanya fokus pada kawasan pulau, bagi membantu pemulihan pemain industri pelancongan negara yang terkesan teruk akibat Covid-19.Nancy berkata terdapat beberapa destinasi yang disenaraikan untuk kebenaran pelancongan antara negeri ini termasuk Fraser Hill, Genting Highlands dan destinasi tumpuan yang lain di seluruh negara.Mengenai rancangan untuk membuka Pulau Langkawi kepada pelancong luar negara pula, Nancy berkata perkara itu juga sedang dalam perbincangan kementerian itu dengan kementerian dan agensi terlibat lain.“Kita sedang susun atur kriteria yang dibenarkan untuk pelancong antarabangsa ini untuk datang selain daripada lengkap vaksin, jika ia sudah diputuskan, kita akan mula buka Pulau Langkawi untuk pelancong antarabangsa,” katanya.Setakat ini kerajaan membenarkan pelancongan dalam negeri bagi negeri yang berada di Fasa Dua dan seterusnya Pelan Pemulihan Negara (PPN) untuk individu yang telah lengkap vaksin.Projek rintis gelembung pelancongan domestik ke Pulau Langkawi pula bermula sejak 16 September lepas.


Umno rujuk RoS, MKN berhubung SOP pemilihan parti

Mesyuarat Majlis Tertinggi (MT) Umno hari ini memutuskan untuk menghantar surat kepada ketua pengarah Jabatan Pendaftaran Pertubuhan Malaysia (RoS) dan ketua pengarah Majlis Keselamatan Negara (MKN) untuk mendapatkan garis panduan bagi pelaksanaan pemilihan Umno tahun ini.Dalam satu kenyataan, MT Umno berkata tindakan ini adalah untuk memastikan proses pemilihan yang turut melibatkan mesyuarat perwakilan Umno termasuk sayap-sayap wanita, pemuda dan puteri parti itu dapat diadakan dengan lancar.Keputusan tersebut juga diambil agar pemilihan parti itu mematuhi garis panduan SOP kesihatan bagi Covid-19 yang kini menyaksikan peningkatan jangkitan baru di seluruh negara.Sementara itu, Pengerusi Umno Sabah Bung Moktar Radin mengesahkan tarikh pemilihan parti sudah diputuskan dalam mesyuarat MT Umno.Bagaimanapun, ketika ditanya, Moktar tidak memberikan butiran tarikh pemilihan yang bakal diadakan kepada pemberita selepas mesyuarat hari ini.“Pemilihan ada (dibincangkan) sedikit tapi biasa sahaja. Tak ada apa-apa.“Sudah ada tarikh,” katanya kepada media.Mesyuarat tertinggi itu dihadiri oleh Presiden Umno Zahid Hamidi, Setiausaha Agung Ahmad Maslan, Khaled Nordin, Azalina Othman Said dan beberapa ahli MT yang lain.Namun, Timbalan Presiden Umno Mohamad Hasan tidak menghadiri mesyuarat yang diadakan di Pusat Dagangan Dunia Kuala Lumpur (PWTC) itu hari ini.


Rayuan sabitan kes rasuah hibrid solar Rosmah 11 Julai

Pendengaran rayuan Rosmah Mansor di Mahkamah Rayuan terhadap sabitan, hukuman penjara 10 tahun dan denda RM970 juta bagi kesalahan rasuah membabitkan projek hibrid solar untuk 369 sekolah luar bandar di Sarawak dijadualkan semula pada 11 Julai depan.
Timbalan pendaftar Mahkamah Rayuan Mohd Khairi Haron menetapkan empat hari dari 11 hingga 14 Julai untuk mendengar rayuan itu semasa pengurusan kes hari ini.
Prosiding itu dihadiri timbalan pendakwa raya Deepa Nair Thevaharan mewakili pendakwaan manakala Rosmah diwakili peguam Jagjit Singh dan Akberdin Abdul Kader.
Timbalan pendakwa raya Poh Yih Tinn, yang mengesahkan tarikh itu kepada media berkata tarikh pendengaran rayuan pada 22 dan 23 Jun yang sebelum ini ditetapkan pada 19 Disember lepas, telah dilapangkan.
Beliau berkata pihak-pihak dalam rayuan itu diarahkan untuk memfailkan penghujahan masing-masing pada 9 Jun dan penghujahan balas pada 23 Jun.
Pengurusan kes akhir bagi rayuan itu ditetapkan pada 4 Julai, kata Poh.
Pada 1 September tahun lepas, hakim Mahkamah Tinggi Kuala Lumpur Mohamed Zaini Mazlan mendapati Rosmah bersalah atas tiga pertuduhan rasuah berkaitan projek hibrid solar bernilai RM1.25 bilion untuk 369 sekolah luar bandar di Sarawak.
Rosmah, 71, dijatuhi hukuman penjara 10 tahun bagi setiap pertuduhan.
Bagaimanapun, Rosmah, hanya akan menjalani hukuman penjara 10 tahun kerana hakim Mohamed Zaini Mazlan memerintahkan semua hukuman penjara berjalan serentak. Beliau juga didenda RM970 juta atau penjara 10 tahun.
Beliau dituduh meminta RM187.5 juta dan dua pertuduhan menerima rasuah berjumlah RM6.5 juta daripada Saidi Abang Samsudin, yang ketika itu pengarah urusan Jepak Holdings Sdn Bhd.
Bagaimanapun, Mahkamah Tinggi membenarkan permohonan Rosmah untuk menangguhkan pelaksanaan hukuman penjara dan denda sementara menunggu rayuannya di Mahkamah Rayuan.
Rosmah turut merayu terhadap keputusan Mahkamah Tinggi yang menolak permohonannya supaya Zaini menarik diri daripada mendengar dan membuat keputusan dalam kesnya itu.
Dalam penghakimannya, hakim Zaini memutuskan pembelaan Rosmah hanyalah penafian dan RM6.5 juta itu memang untuknya dan beliau menerima wang itu di kediamannya di Jalan Langgak Duta dan Seri Perdana.


Kerajaan bincang cadangan pemberian moratorium kepada PKS

Kerajaan akan membincangkan cadangan pemberian moratorium kepada perusahaan kecil dan sederhana (PKS) dengan kementerian berkaitan dalam masa terdekat.
Perdana Menteri Ismail Sabri Yaakob berkata perbincangan itu akan melibatkan Kementerian Kewangan dan Kementerian Pembangunan Usahawan dan Koperasi.
“Kita bincang. Saya tak boleh jawab macam itu sahaja. Kita akan bincang dengan Menteri Pembangunan Usahawan dan Koperasi dan Menteri Kewangan,” katanya selepas majlis pelancaran Dasar Bioteknologi Negara 2.0 di Pusat Dagangan Dunia Kuala Lumpur hari ini.
Beliau berkata demikian ketika diminta mengulas kenyataan Pengerusi Majlis Pemulihan Negara Muhyiddin Yasin yang  mencadangkan pemberian moratorium kepada PKS terutama mereka yang masih bergelut untuk pulih semasa pasca Covid-19.
Muhyiddin sebelum ini mencadangkan pemberian moratorium kepada PKS memandangkan sektor itu belum pulih sepenuhnya dan ditambah dengan peningkatan kadar dasar semalaman (OPR).


5 mangsa helikopter terhempas selamat

Dua cedera manakala tiga lagi dilaporkan selamat dalam nahas sebuah helikopter jenis H125 yang terhempas di Lapangan Terbang Sultan Abdul Aziz Shah (LTSAAS) di Subang pagi tadi.Kejadian berlaku pada 9.18 pagi, dengan lima orang yang berada dalam helikopter itu adalah juruterbang dan penolong juruterbang serta tiga penumpang.Pengarah Jabatan Bomba dan Penyelamat Selangor Norazam Khamis berkata, pihaknya menerima panggilan kecemasan pada 9.47 pagi tadi dan segera ke lokasi kejadian.Katanya seorang mangsa patah kaki dan cedera di kepala manakala seorang lagi mengalami kecederaan di kaki.“Tiada kebakaran dikesan pada helikopter itu dan kesemua mangsa dilaporkan stabil,” katanya ketika dihubungi.Sementara itu, media sedang ‘berkampung’ di luar pagar landasan LTSAAS bagi mendapat perkembangan terkini mengenai insiden helikopter terhempas itu.Difahamkan helikopter yang terhempas itu masih berada di dalam kawasan LTSAAS.Sementara itu, Ketua Polis Daerah Petaling Jaya Nik Ezanee Mohd Faisal berkata, helikopter berkenaan terhempas di dalam kawasan Lapangan Terbang Sultan Abdul Aziz Shah pada 9.18 pagi tadi.Katanya semua penumpang dibawa ke hospital untuk rawatan lanjut.“Pihak Biro Siasatan Kemalangan Udara sedang menyiasat punca kemalangan itu,” katanya ketika dihubungi.


Pertembungan tiga penjuru di Melaka jadi uji kaji untuk PRU15

Melaka sememangnya negeri bersejarah. Tetapi Pilihan Raya Negeri (PRN) pada 20 November ini turut bersejarah.Ternyata apa yang dispekulasi sejak tahun lalu berlaku juga.Iaitu pertandingan tiga penjuru antara gabungan; Barisan Nasional (BN), Perikatan Nasional (PN) dan Pakatan Harapan (PH) yang ketiga-tiganya meletakkan calon di semua kawasan Dewan Undangan Negeri (DUN).Adalah menjadi sejarah juga, apabila inilah pertama kali PAS bertanding tidak menggunakan lambang sendiri sejak 1974, iaitu tahun ia keluar dari BN.Ini juga pertama kali MCA bertanding menentang Gerakan di PRN sejak 1974, iaitu tahun kedua-duanya menyertai BN.PAS, MCA dan Gerakan menganggotai BN yang diketuai oleh Umno ketika penubuhannya.MCA sebelum itu adalah anggota Perikatan bersama Umno dan MIC.BN berasaskan pada kerajaan campuran PAS-Perikatan dan Gerakan-Perikatan.Pada pilihan raya 1974, ia seolah-olah pertandingan satu penjuru.Sebelum meraih kemenangan “tanah runtuh” (landside), BN menang tanpa bertanding di banyak kawasan termasuk di Melaka.Pembangkang utama di semenanjung, DAP dan Parti Sosialis Rakyat Malaya seperti tidak wujud.Dalam pilihan raya negeri di Melaka, DAP memenangi empat kerusi dan BN meraih 20 kerusi.Termasuk satu kawasan yang dimenangi PAS.Namun pada pilihan raya tahun 1978, apabila PAS kembali menjadi pembangkang ia gagal memenangi sebarang kerusi.Kawasannya diambil alih Umno.Melaka menjadi kubu BN walaupun DAP sentiasa menang di empat kawasan bandar itu,Apa yang boleh dikatakan pertandingan dua penjuru sebenar ialah apabila cabaran pihak pembangkang adalah kuat dengan berlaku pertembungan satu lawan satu di kebanyakan kawasan tanpa adanya menang tanpa bertanding.Keadaan ini hanya mula berlaku pada tahun 1990 yang mana BN dicabar gabungan pembangkang.Sehingga tahun 2013, PAS sentiasa bersama gabungan pembangkang itu.Tetapi tentunya BN sentiasa menang.PRU14 adalah unik, dan bersejarah.Kali ini BN kalah.PAS pula tidak bersama gabungan pembangkang, PH.PAS juga tidak padu seperti sebelumnya.Pecahannya, Amanah bersama PH.Umumnya, ia merupakan pertandingan tiga penjuru: BN-PH-PAS.Ini kerana PAS meletakkan calon paling ramai dalam sejarahnya.Tetapi dari segi praktikalnya, kehadiran PAS itu memecah undi pembangkang.Jadi PRU14 boleh dilihat sebagai pertandingan dua penjuru antara BN dan PH, dengan PAS membantu BN walaupun masih sebagai parti pembangkang.Apabila BN kalah, adalah jelas bahawa ia boleh menang jika undi PAS bergabung dengan Umno.Maka strateginya bagi menghadapi PRU15 adalah pertandingan dua penjuru antara PH dengan BN-PAS.Gagasan Perpaduan Ummah ini menghasilkan Piagam Muafakat Nasional iaitu kerjasama Umno-PAS.Maka sejak tahun 2018, digerakkan pelbagai program bersama.Gagasan ini berkesan apabila rentetan Pilihan Raya Kecil (PRK) dapat dimenangi BN.PRK Tanjung Piai juga menunjukkan gagasan Muafakat Nasional merangkul kaum lain apabila PAS bersedia menyokong MCA.Senario ini berubah selepas berlakunya Langkah Sheraton, tumbangnya kerajaan PH dan lahirnya PN.Pada mulanya nama gabungan baru yang dicadangkan ialah Pakatan Nasional yang boleh diertikan sebagai gabungan bekas PH dengan BN.Tetapi kemudian perkataan “pakatan” itu digantikan dengan “perikatan”.Ia mungkin kerana hendak menghilangkan kaitan dengan PH.Lagipun perkataan “perikatan” boleh dilihat sebagai meraikan Perikatan, gabungan parti kerajaan pertama Tanah Melayu.Ironinya, selepas PRU14, BN telah sebenarnya berubah kembali menjadi Perikatan yang asal itu.Ini kerana ia dianggotai oleh tiga parti iaitu Umno, MCA dan MiC seperti Perikatan tahun 1955.Maka tidak sepatutnya pun dipanggil BN lagi.Ketika penubuhannya pada tahun 1974, ia dianggotai oleh Umno, MCA, MIC, PAS, Gerakan dan PPP di semenanjung, PBB dan SUPP di Sarawak dan Usno di Sabah.Teras pada BN ialah Umno, PAS, Gerakan dan PPP untuk menunjukkan ia merupakan gabungan yang diperluaskan daripada Perikatan.Walaupun kemudian PAS dikeluarkan daripada BN pada tahun 1978, tetapi identitinya tetap utuh.Namun apabila Gerakan, PPP dan parti-parti Sarawak-Sabah keluar BN pada tahun 2018, ia bermakna BN sudah dikira tiada.Dengan hanya ada Umno, MCA dan MIC, pada hakikatnya BN sudah menjadi Perikatan semula.Maka ketika PN mula dicadangkan, ia seperti mahu meliputi semua parti yang menyokong kerajaan pimpinan Muhyiddin Yassin dan menolak PH.Dalam cadangan PN yang asal, ia meliputi Bersatu, PAS, Umno, MCA, MIC, Gerakan dan parti-parti Sarawak-Sabah.PN seolah-olah mahu menggantikan BN yang asal.Dalam senario ini, walaupun PAS dapat terus bekerjasama dengan Umno, ia dibuat dalam konteks dalam BN.Maknanya Muafakat Nasional tetap wujud dalam PN.Keadaan itu boleh berlaku jika Umno boleh terima kepimpinan Bersatu.Tetapi itu tidak mungkin.Umno adalah parti jauh lebih besar daripada Bersatu.Ia menolak dimasukkan ke dalam PN.Begitu juga, parti-parti Sarawak tidak mahu menyertai PN.Mereka hanya menyokong kerajaan PN.Maka akhirnya PN terdiri daripada Bersatu, PAS, Gerakan dan beberapa parti kecil lain.Maka tentulah persoalan timbul terhadap gagasan Muafakat Nasional.PAS tetap mahu bekerjasama dengan Umno.Tetapi bagi Umno, PAS kena buat pilihan sama ada mahu bekerja sama dengan mereka atau Bersatu.Semakin dekat dengan PRU15, timbul pula masalah hubungan PAS dengan Umno.Masalahnya terletak pada soal pembahagian kawasan.Gagasan Muafakat Nasional sebenarnya tidak praktikal.Ia boleh dilaksanakan di Pantai Barat, tidak di Pantai Timur, khususnya Terengganu.Apabila kerajaan PN tumbang dan Umno menerajui pemerintahan, maka perbezaan PN daripada BN dimantapkan.PAS memilih untuk bersama PN walaupun mendokong kerajaan BN.Ia perkara yang praktikal.Sebagai parti kecil, pembahagian kerusi antara PAS dengan Bersatu adalah mudah.Jadi identiti PN dimantapkan.PAS menguatkan komponen Melayu dalam PN.Gerakan pula mewakili bukan Melayu.Maka Bersatu, PAS dan Gerakan boleh berdepan dengan Umno, MCA dan MIC.Maka Muafakat Nasional boleh dilupakan.Pertandingan tiga penjuru BN-PN-PH dispekulasikan untuk PRU15.Maka PRN Melaka menjadi medan untuk menguji PN.Identiti PH sudah mantap apabila ia kembali menjadi tiga serangkai PKR, DAP dan Amanah.Bezanya ialah di Melaka, calon ketua menteri PH adalah dari Amanah.Kalau di peringkat pusat tentulah dari PKR.Ketiga-tiganya ada peluang menerajui Melaka walaupun setiap kawasan mempunyai perhitungan masing-masing siapakah yang bakal dipilih pengundi sebagai Adun mereka.Tetapi secara legasi, Melaka adalah negeri Umno sejak merdeka dan kawasan bandarnya dimiliki DAP.Sebelum ada DAP, kawasan bandar diwakili oleh MCA.Tetapi dalam sejarah ketika adanya pilihan raya kerajaan tempatan, Front Sosialis pernah memenanginya.Masa itu DAP belum wujud.PAS walaupun sudah lama wujud di Melaka tetapi tidak berupaya bersaing dengan Umno.Tetapi kali ini, kekuatan Umno di Melaka sudah terjejas.Generasi baru rakyat sedia menyokong PKR, PAS, Amanah dan Bersatu.Tetapi kini penentang Umno itu berpecah antara PN dengan PH.PRN Melaka ini mungkin menunjukkan bahawa PN memecahkan undi PH yang boleh mengembalikan BN.Bersatu-PAS tidak kuat untuk melawan Umno.PH pula kini tidak sekuat seperti mana PRU14.Puncanya ialah Bersatu sudah tidak bersama PH dan PKR pula sudah terpecah.Tidak ada golongan baru yang menyokong PH untuk menggantikan kumpulan yang hilang.Sementara pecahan Betsatu seperti Pejuang dan Muda pula tidak menyertai PH.Dalam PKR pula terdapat tanda-tanda keretakan yang meyusahkan PH.Tetapi keretakan berlaku juga dalam Bersatu dan Umno.Rasa tidak puas hati itu sudah menjadi lumrah dalam parti politik masa kini.Kemungkinannya ketiga-tiga gabungan ini tidak akan dapat kerusi menubuhkan kerajaan negeri.Jika itu yang berlaku, adalah mudah bagi BN dan PN bekerjasama berbanding dengan PH.Jika itu berlaku, maka ia merupakan petanda terhadap apa yang berlaku pada PRU15 akan datang.


Mindef jamin beri kerjasama penuh dalam siasatan kapal tempur

Kementerian Pertahanan (Mindef) akan memberi kerjasama penuh kepada semua badan berkuasa yang melakukan siasatan berhubung isu perolehan kapal tempur pesisir (LCS).
Menteri Kanan Pertahanan Hishammuddin Hussein berkata kerjasama itu termasuk kepada badan siasatan seperti Suruhanjaya Pencegahan Rasuah Malaysia (SPRM), Jawatankuasa Kira-Kira Wang Negara (PAC), Jawatankuasa Siasatan Tadbir Urus, Perolehan dan Kewangan Kerajaan (JKSTUPKK) serta audit forensik.
“Saya dan barisan kepimpinan di Mindef tiada sebarang perkara yang hendak disembunyikan sebaliknya hanya mahukan perkara ini dapat diselesaikan dan diteruskan demi kepentingan Tentera Laut Diraja Malaysia (TLDM), demi wang awam yang dibelanjakan serta kepentingan negara.
“Mindef juga memberi jaminan bahawa keputusan Kabinet ini tidak akan mengganggu tiga perkara yang telah saya tegaskan beberapa kali sebelum ini. Pertama, TLDM memerlukan LCS dan sebab itu ia mesti diteruskan selaras dengan keputusan Jemaah Menteri pada April (lepas),” katanya dalam kenyataan hari ini.
Beliau berkata perkara kedua ialah pihak yang salah tetap salah dan mesti dihadapkan ke muka pengadilan manakala ketiga, dalam tempoh enam bulan ini, Mindef sedang giat melakukan kerja rundingan dengan pihak OEM (Original Equipment Manufacturer), vendor dan perbankan sebagai pelan mobilisasi bagi memastikan LCS disiapkan.
“Penting untuk semua pemegang taruh kekal fokus terhadap usaha meneruskan projek LCS, demi memastikan TLDM dapat memiliki LCS yang sangat mereka perlukan dengan secepat mungkin,” katanya yang turut mengalu-alukan pengumuman Perdana Menteri Ismail Sabri Yaakob berhubung isu itu semalam.
Sementara itu, bekas Panglima Tentera Laut, Laksamana (B) Ahmad Kamarulzaman Ahmad Badaruddin ketika mengulas mengenai pelancaran LCS 1 di Lumut pada 2017 berkata pelancaran dan penamaan sesebuah kapal perang sebelum ia siap sepenuhnya merupakan tradisi serta praktis TLDM sejak sekian lama.
Beliau berkata dakwaan kononnya pelancaran LCS di Lumut pada 2017 itu dilaksanakan untuk menipu dan mengelirukan orang ramai adalah tidak benar dan orang ramai perlu tahu bahawa yang dilancarkan ketika itu ialah kapal LCS 1 sebenar yang sedang dalam proses pembinaan dan bukannya dummy.
“Bukan pertama kali di Lumut pada 2017. Malah, ini juga amalan biasa di negara-negara lain. Maklum balas orang awam tentang di mana kapal, mengapa lancar kalau masih tidak siap? Ini saya boleh faham dan hormati.
“Cuma, apabila fitnah seperti ini ditularkan, saya terpanggil untuk membetulkan persepsi negatif bagi melindungi maruah dan nama baik TLDM. Penting untuk saya beritahu fakta sebenar supaya orang awam tidak terus keliru akibat kenyataan sesetengah pihak yang bersifat populis.
“Jadi janganlah ada pihak sengaja timbulkan isu demi kepentingan sendiri sehingga sanggup kelirukan orang ramai,” katanya dalam kenyataan hari ini.
Menurutnya pada 11 Disember 2021, perkara itu juga disebut oleh Kapt (B) Azhar Jumaat dalam sesi menghadap PAC.
Beliau berkata di negara lain misalnya, semasa pelancaran kapal LCS yang dibina oleh Naval Group untuk kerajaan UAE di Perancis, kapal tersebut juga belum siap sepenuhnya.